open-index/open-wikipedia-markdown huggingface dataset:
മോത്തിലാൽ റോയി

ബംഗാളിൽ നിന്നുള്ള ഒരു വിപ്ലവകാരിയും സാമൂഹ്യ പരിഷ്കർത്താവും പത്രപ്രവർത്തകനുമാണ് **മോത്തിലാൽ റോയി** (1883 ജനുവരി 5 - 1959 ഏപ്രിൽ 10). ഇദ്ദേഹം ദേശീയവാദി സംഘടനയായ 'പ്രബർത്തക് സംഘ' (പ്രവർത്തക സംഘം) സ്ഥാപിച്ചു.

## ആദ്യകാല ജീവിതം
ബംഗാളിലെ ഹൂഗ്ലി ജില്ലയിലെ ചന്ദൻനഗറിലാണ് (പഴയ ചന്ദ്രനഗർ) മോത്തിലാൽ റോയ് ജനിച്ചത്. ഉത്തർ പ്രദേശിലെ ഛേത്രി രജപുത്ര കുടുംബത്തിലെ അംഗമായ ബീഹാറിലാൽ സിംഹ റോയിയുടെ മകനാണ്. ഫ്രീ ചർച്ച് ഇൻസ്റ്റിറ്റ്യൂട്ടിലാണ് മോത്തിലാൽ റോയിയുടെ സ്കൂൾ വിദ്യാഭ്യാസം പൂർത്തിയായത്. മകളുടെ മരണത്തെത്തുടർന്ന് അദ്ദേഹം വൈഷ്ണവിസത്തിലേക്ക് ആകൃഷ്ടനായി. തുടർന്ന് പാവപ്പെട്ട ആളുകളെ സഹായിക്കുന്നതിനായി 1920-ൽ ഒരു സംഘടനയുണ്ടാക്കി.

## പ്രവർത്തനങ്ങൾ
1905-ൽ ബംഗാൾ വിഭജനത്തിനെതിരെയുള്ള പ്രതിഷേധ പരിപാടികളിൽ മോത്തിലാൽ റോയ് പങ്കെടുത്തു. പിന്നീട് അദ്ദേഹം ബംഗാളിലെ സായുധ വിപ്ലവകാരികളുമായി ചേർന്ന് പ്രവർത്തിക്കുവാൻ തുടങ്ങി. 1908-ൽ നരേൻ ഗോസ്വാമിയെ വധിക്കുന്നതിനുള്ള റിവോൾവർ എത്തിച്ചുകൊടുത്തത് മോത്തിലാലായിരുന്നു. അരവിന്ദഘോഷിന്റെ ആശയങ്ങളിൽ ആകൃഷ്ടനായ മോത്തിലാൽ റോയി പ്രബർത്തക സംഘ എന്നൊരു സംഘടനയ്ക്കു രൂപം നൽകി. അതോടെ 'സംഘ ഗുരു' എന്ന പേരിൽ അദ്ദേഹം അറിയപ്പെടാൻ തുടങ്ങി. സംഘത്തിന്റെ മുഖപ്രസിദ്ധീകരണമായ 'പ്രബർത്തക്' ദ്വൈവാരികയിൽ മഹീന്ദ്ര നാഥ് നായകിനെ പോലുള്ള വിപ്ലവകാരികൾ എഡിറ്ററായി പ്രവർത്തിച്ചിട്ടുണ്ട്. മോത്തിലാൽ റോയിയുടെ വീടും പ്രബർത്തക സംഘിന്റെ ഓഫീസും നൂറുകണക്കിനു സ്വാതന്ത്ര്യ സമരസേനാനികളുടെ അഭയകേന്ദ്രങ്ങളായിരുന്നു. വിപ്ലവകാരികൾക്കു പണവും ആയുധങ്ങളും എത്തിച്ചുകൊടുക്കുന്നതിലും മോത്തിലാലിനു പങ്കുണ്ടായിരുന്നു. 1910 ഫെബ്രുവരി 21-ന് അരവിന്ദഘോഷ് ചന്ദൻനഗർ സന്ദർശിച്ചപ്പോൾ റോയിയുടെ വീട്ടിലാണ് താമസിച്ചിരുന്നത്. ചന്ദൻനഗറിൽ വിദ്യാലയങ്ങൾ, ലൈബ്രറികൾ, ഹോസ്റ്റലുകൾ, ഖാദി വ്യവസായ കേന്ദ്രങ്ങൾ, അച്ചടിശാലകൾ എന്നിവയും മോത്തിലാൽ സ്ഥാപിച്ചിട്ടുണ്ട്.

## അവലംബം

വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:ബംഗാളിൽ നിന്നുമുള്ള സ്വാതന്ത്ര്യസമരസേനാനികൾ
വർഗ്ഗം:ഇന്ത്യയിലെ സാമൂഹിക പ്രവർത്തകർ
വർഗ്ഗം:1883-ൽ ജനിച്ചവർ
വർഗ്ഗം:ജനുവരി 5-ന് ജനിച്ചവർ
വർഗ്ഗം:1959-ൽ മരിച്ചവർ
വർഗ്ഗം:ഏപ്രിൽ 10-ന് മരിച്ചവർ
വർഗ്ഗം:ഇന്ത്യയിലെ പത്രപ്രവർത്തകർ
ദാമോദർ ബംഗേറ

ക്വിറ്റ് ഇന്ത്യ പ്രസ്ഥാനത്തിലെ ഉൾപ്പെട്ടിരുന്ന ഒരു ഇന്ത്യൻ സ്വാതന്ത്ര്യ സമര സേനാനിയും, ഇന്ത്യൻ സുപ്രീം കോടതിയുടെ മേൽക്കൂരയിൽ ദേശീയപതാക ഉയർത്തിയതും ചെയ്‌ത നേതാവാണ് **ദാമോദർ ഭായി ബംഗേറ**. ബ്രിട്ടീഷ് സർക്കാർ അദ്ദേഹത്തെ തടവിലാക്കിയെങ്കിലും പിന്നീട് റായ് ബഹാദൂർ എന്ന സ്ഥാനപ്പേര് നൽകി. ബംഗേറ ബില്ലവർ സമുദായത്തിൽ നിന്നുള്ള വ്യക്തിയാണ്.

ആഗസ്റ്റ് 2014 ൽ മിര ഭയാന്ദർ മുനിസിപ്പൽ കോർപ്പറേഷൻ (എംബിഎംസി) താനെ ജില്ലയിലെ ഭയാന്ദർ റോഡു ജംഗ്ഷന് സ്വാതന്ത്ര്യസമര സേനാനിയായിരുന്ന ഭായി ദാമോദർ ബംഗേറയുടെ പേര് നൽകി.

## അവലംബം

വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:മുംബൈയിൽ നിന്നുള്ള വ്യക്തികൾ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
ക്ലാസിസിസം

ക്ലാസിസിസം എന്നാൽ ഗ്രീക്കിൽ ഉത്ഭവിക്കുകയും റോമിൽ വളർച്ചപ്രാപിക്കുകയും നവോത്ഥാനകാലഘട്ടത്തിൽ യൂറോപ്പിൽ വ്യാപിക്കുകയും ചെയ്ത ഒരു ആശയമാണ്. തത്വശാസ്ത്രം, കല, സാഹിത്യം, വാസ്തുകല, സംഗീതം എന്നിവയോടെല്ലാം ബന്ധപ്പെടുത്തി ക്ലാസിക് എന്ന പദം ഉപയോഗിക്കുന്നു. പൌരാണിക ഗ്രീസിലും റോമിലും ഉണ്ടായിരുന്ന  ശൈലി പിന്തുടരുന്ന കലാ-സാഹിത്യ സൃഷ്ടികളാണ് പിന്നീട് ക്ലാസിക് എന്ന വിശേഷണത്തിന് അർഹമായത്. പൌരാണിക റോമിലെ ഉപരിവർഗത്തെ പ്രതിനിധീകരിക്കുന്ന ക്ലാസിയൂസ് എന്ന പദത്തിൽനിന്നാണ് ക്ലാസിക് എന്ന വാക്ക് ഉത്ഭവിച്ചത് എന്ന് കരുതപ്പെടുന്നു. അതുകൊണ്ട് തന്നെ  ഈ പദം ഇപ്പോൾ ഉപയോഗിച്ച് വരുന്നത്, മേന്മകൊണ്ട് ഉന്നതസ്ഥാനത്ത് നിൽക്കുന്ന സാർവ്വത്രികവും സാർവ്വകാലീനവുമായ മൂല്യമുള്ള കലാ-സാഹിത്യസൃഷ്ടികളെ സൂചിപ്പിക്കുന്നതിന് വേണ്ടിയാണ്.   ആഴത്തിലുള്ള ചിന്ത, ഉന്നതമായ ആശയം, മനോഹരമായ ഭാവന, ശ്രേഷ്ഠമായ വൈകാരികത, ലളിതമായ ശൈലി, മാസ്മരികയുള്ള പദവിന്യാസം എന്നിവ ക്ലാസിക് സാഹിത്യത്തിന്റെ പൊതുവായ വിശേഷണമാണ്.  16, 17 നൂറ്റാണ്ടുകളിലെഴുതപ്പെട്ട ഷെയ്ക് സ്പിയർ നാടകങ്ങൾ  ക്ലാസിക്കുകളായി എണ്ണപ്പെടുന്നത് അക്കാരണത്താലാണ്. 18ാം നൂണ്ടാണ്ടിന്റെ മധ്യത്തിൽ നിയോ ക്ലാസിസിസം എന്ന ന്യൂതന ക്ലാസിസിസം റോമിൽ രൂപം കൊണ്ടു.

## അവലംബം

വർഗ്ഗം:സൗന്ദര്യ ശാസ്ത്ര സിദ്ധാന്തങ്ങൾ
കനെല്ല

കരീബിയൻ മുതൽ ഫ്ലോറിഡ കീസിൽ നിന്നും ബാർബേഡോസ് വരെ വ്യാപിച്ചിരിക്കുന്ന തദ്ദേശവാസിയായ ഒരു മോണോസ്പെസഫിക് ജീനസാണ് **കനെല്ല.** ഈ ജീനസിൽ കാണപ്പെടുന്ന ഒറ്റ സ്പീഷീസ് ആണ് **കനെല്ല വിന്റെറാന.**  സുഗന്ധവ്യഞ്ജനമായ കറുവാപ്പട്ട പോലെ അതിന്റെ പുറംതൊലി ഉപയോഗിക്കാറുണ്ട്. **"കറുവപ്പട്ട", "കാട്ടു കറുവാ", "വെളുത്ത കറുവപ്പട്ട"** എന്നിവ ഇവയുടെ പൊതു നാമങ്ങളാണ്. **("cinnamon bark", "wild cinnamon", and "white cinnamon")**
 
## അവലംബം

## ബാഹ്യ ലിങ്കുകൾ
* ''Canella''  Plant Names  IPNI
* ''Canella''  ''The Civil and Natural History of Jamaica''  Patrick Browne  Authors  Botanicus

വർഗ്ഗം:സസ്യജനുസുകൾ
വർഗ്ഗം:സപുഷ്പികൾ
വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:ഔഷധസസ്യങ്ങൾ
പ്രവീണ മേത്ത

മുംബൈയിലെ ഒരു പ്രമുഖ വാസ്തുശിൽപ്പിയും സ്വാതന്ത്ര്യസമരസേനാനിയുമായിരുന്നു **പ്രവീണ മേത്ത** (ജീവിതകാലം:1923-1992 അല്ലെങ്കിൽ 1925-1988). ഇന്ത്യൻ സ്വാതന്ത്ര്യ സമരകാലത്ത് സരോജിനി നായിഡുവിൽ നിന്നും പ്രചോദനമുൾക്കോണ്ട് ബ്രിട്ടീഷുകാർക്കെതിരായ തെരുവ് പ്രക്ഷോഭങ്ങളിൽ പങ്കെടുത്തു .  
## ആദ്യകാലജീവിതം
1940 ൽ സർ ജെ ജെ കോളേജ് ഓഫ് ആർക്കിടെക്ചർ എന്ന സ്ഥാപനത്തിലായിരുന്നു വാസ്തുവിദ്യാപഠനം ആരംഭിച്ചത്. എന്നാൽ ഇന്ത്യൻ സ്വാതന്ത്ര്യ സമരത്തിൽ സജീവമായതോടെ അവർ വിദ്യാഭ്യാസം ഉപേക്ഷിച്ചു. സ്വാതന്ത്ര്യപ്രസ്ഥാനത്തിന്റെ കാലത്ത് അവർ തടവ് ശിക്ഷയും അനുഭവിച്ചിട്ടുണ്ട്. 

പിന്നീട് അവർ വാസ്തുവിദ്യയിൽ പഠനം തുടരുന്നതിനായി അമേരിക്കയിലേക്ക് താമസം മാറി. അവിടെ, ഇല്ലിനോസ് ഇൻസ്റ്റിറ്റ്യൂട്ട് ഓഫ് ഡിസൈൻ എന്ന സ്ഥാപനത്തിൽ നിന്നും വാസ്തുവിദ്യയിൽ ബാച്ചിലേഴ്സ് ഡിഗ്രി ലഭിച്ചു. പിന്നീട് ഷിക്കാഗോ സർവകലാശാലയിൽ നിന്ന് മാസ്റ്റർ ബിരുദം നേടി. വിദ്യാഭ്യാസത്തിനു ശേഷം അവർ രണ്ടു വർഷം വാഷിങ്ടൺ, ഡി.സി.യിൽ പ്രവർത്തിച്ചു . 1956-ൽ അവർ ഇന്ത്യയിൽ തിരിച്ചെത്തി.
## പ്രവർത്തനമേഖലയിൽ
നിരവധി സ്കൂളുകൾ, വീടുകൾ, ഫാക്ടറികൾ തുടങ്ങിയവയുടെ വാസ്തുശില്പിയായിരുന്നു. 1962-ൽ പണിത കഹിമിലെ പട്ടേൽ ഹൗസ്,  ജെ.ബി. അദ്വാനി ഓറിലികൺ ഇലക്ട്രോഡ്സ് ഫാക്ടറി തുടങ്ങിയവയാണ് ഇതിൽ പ്രധാനം .

1964 ൽ ചാൾസ് കൊറിയ, ശിർഷ് പട്ടേൽ എന്നിവരുടെയൊപ്പം ‘’ന്യൂ ബോംബേ’’ പദ്ധതിയുടെ ആശയവിനിമയത്തിലും നിർദ്ദേശത്തിലും അവർ പങ്കാളിയായിരുന്നു. പ്രധാനമായും മുംബൈ നഗരത്തിന്റെ കിഴക്ക് ഭാഗത്തേക്ക് നഗരത്തിന്റെ വ്യാപനമായിരുന്നു ഈ പദ്ധതി . ബോംബെയിലെ മാർഗ്ഗ് എന്ന വാസ്തുവിദ്യയുടെയും കലയുടെയും  മാഗസിനിൽ പ്രസിദ്ധീകരിച്ചു. മിനറ്റെ ഡി സിൽവ, യാസ്മെൻ ലാരി എന്നിവരോടൊപ്പം ചേരികളിൽ താമസിക്കുന്ന ജനങ്ങളുടെ ഉന്നമനത്തിനായി അവർ പ്രവർത്തിച്ചിരുന്നു. ഭൂമികുലുക്കത്തിൽ ദുരിതമനുഭവിച്ച ജനങ്ങളുടെ പുനരധിവാസം, കുറഞ്ഞ ചെലവുള്ള ഭവന നിർമ്മാണം, പരിസ്ഥിതി ഘടകങ്ങൾ, നഗര ആസൂത്രണം എന്നിവയിലുമൊക്കെ അവർ സജീവമായി പ്രവർത്തിക്കുകയും ചെയ്തു.

## അവലംബം

## Bibliography
* 
*
*
*
*

വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ഇന്ത്യൻ വനിതാ വാസ്തുശില്പികൾ
ദി ഇന്ത്യൻ സോഷ്യോളജിസ്റ്റ്

ഇരുപതാം നൂറ്റാണ്ടിന്റെ തുടക്കത്തിൽ പുറത്തിറങ്ങിയിരുന്ന ഒരു ദേശീയവാദി പത്രമാണ് **ദി ഇന്ത്യൻ സോഷ്യോളജിസ്റ്റ്**. 1905-ൽ ശ്യാംജി കൃഷ്ണ വർമ്മയാണ് ഇത് സ്ഥാപിച്ചത്. 1907 മേയ് വരെ ലണ്ടനിൽ നിന്നു പുറത്തിറങ്ങിയിരുന്ന ഈ പത്രം പിന്നീട് പാരീസിൽ നിന്നു പ്രസിദ്ധീകരിക്കുവാൻ തുടങ്ങി. ശ്യാംജിയുടെ പ്രവർത്തനകേന്ദ്രം പാരീസിലേക്കു മാറ്റിയതാണ് ഇതിനു കാരണം. പാരീസിൽ നിന്നുള്ള പ്രസിദ്ധീകരണം 1914 വരെ തുടർന്നു. 1914-ൽ ഒന്നാം ലോകമഹായുദ്ധം ആരംഭിച്ചപ്പോൾ ശ്യാംജി ജനീവയിലേക്കു മാറി. അവിടെ സ്വിറ്റ്സർലന്റ് സർക്കാരിന്റെ സമ്മർദ്ദത്താൽ പത്രത്തിന്റെ പ്രസിദ്ധീകരണം അവസാനിപ്പിക്കേണ്ടി വന്നു. 1920 ഡിസംബർ മുതൽ  വീണ്ടും പ്രസിദ്ധീകരണം ആരംഭിച്ചുവെങ്കിലും 1922 സെപ്റ്റംബറിൽ പ്രവർത്തനം പൂർണ്ണമായും അവസാനിപ്പിച്ചു.

## ലക്ഷ്യം
ഇന്ത്യാക്കാർ ബ്രിട്ടീഷ് ഭരണത്തെ എങ്ങനെ വിലയിരുത്തുവെന്ന് മനസ്സിലാക്കുവാൻ ബ്രിട്ടനിൽ ഇന്ത്യക്കു വേണ്ടി ഒരു മധ്യസ്ഥൻ ഉണ്ടാകേണ്ടത് ഇരു രാജ്യങ്ങളും തമ്മിലുള്ള രാഷ്ട്രീയ ബന്ധത്തിന് അത്യാവശ്യമാണ്. ഇന്ത്യയിലെ ജനങ്ങളുടെ പ്രശ്നങ്ങളും പ്രതീക്ഷകളും ആവശ്യങ്ങളും ബ്രിട്ടനിലെ ജനങ്ങൾക്കു മുമ്പിൽ അവതരിപ്പിക്കുന്നതിന് ബ്രിട്ടനിൽ താമസിക്കുന്ന ഇന്ത്യാക്കാരിൽ നിന്ന് ഇതുവരെ ശ്രമങ്ങളുണ്ടായിട്ടില്ല. വിദേശത്ത് അനീതിയും ക്രൂരതകളും സ്വദേശത്ത് നീതിയും മനുഷ്യത്വവും തമ്മിൽ ഒരിക്കലും ചേരുകയില്ല എന്ന സാമൂഹ്യശാസ്ത്ര സത്യം ജനങ്ങൾക്കു മനസ്സിലാക്കിക്കൊടുക്കുന്നതിന് ഈ പത്രം പരിശ്രമിക്കും. ഇതൊക്കെയായിരുന്നു *ദി ഇന്ത്യൻ സോഷ്യോളജിസ്റ്റ്* പത്രം മുന്നോട്ടുവച്ച ആശയങ്ങൾ. ഈ പത്രത്തിന് ഒരു രാഷ്ട്രീയ പാർട്ടിയുമായും ബന്ധമുണ്ടാകില്ലെന്നും സാമൂഹ്യശാസ്ത്രത്തിലെ അടിസ്ഥാന സത്യങ്ങളായിരിക്കും ഇതിനെ നയിക്കുകയെന്നും പത്രാധിപർ പ്രഖ്യാപിച്ചിരുന്നു. പത്രത്തിന്റെ ലക്ഷ്യങ്ങളെപ്പറ്റിയുള്ള വിശദമായ ഒരു കുറിപ്പ് ആദ്യ ലക്കത്തിൽ തന്നെ ഉൾപ്പെടുത്തിയിരുന്നു. 

ഹെർബർട്ട് സ്പെൻസറുടെ ആശയങ്ങൾ ഈ പത്രത്തെ വളരെയധികം സ്വാധീനിച്ചിട്ടുണ്ട്. സ്പെൻസറുടെ ആശയങ്ങൾ ഇന്ത്യാക്കാരിലേക്ക് എത്തിക്കുവാൻ ഈ പത്രത്തിനു സാധിച്ചു. പത്രത്തിന്റെ പ്രചരണത്തിന്റെ ഭാഗമായി  ബ്രിട്ടനിലേക്കു വരുന്ന ഇന്ത്യാക്കാർക്കായി ശ്യാംജി കൃഷ്ണവർമ്മ ചില സ്കോളർഷിപ്പുകൾ ഏർപ്പെടുത്തി. 'ഹെർബർട്ട് സ്പെൻസർ ഇന്ത്യൻ ഫെല്ലോഷിപ്പ്' എന്ന പേരിൽ അറിയപ്പെട്ടിരുന്ന ഈ സ്കോളർഷിപ്പ് ലഭിക്കുവാൻ വിദ്യാർത്ഥികൾ ചില നിബന്ധനകൾ പാലിക്കേണ്ടതുണ്ടായിരുന്നു. ഇംഗ്ലണ്ടിൽ എത്തിയ ശേഷം ബ്രിട്ടീഷ് സർക്കാരിന്റെ യാതൊരുവിധ സേവനങ്ങളും സ്വീകരിക്കുവാൻ പാടില്ല എന്ന നിബന്ധന അക്കാലത്ത് ഏറെ ചർച്ച ചെയ്യപ്പെട്ടിരുന്നു.

## അവലംബം
**Azadi Jangnu Patrakaratva: Landanman Indian Sociologist* (Journalism of the Freedom Struggle: Indian Sociologist in
London), by Pandya and Pandya (2003) reproduces issues from 1905 to 1908 - 48 issues of 4 pages each all in English, along with 22 of the Sedition Committee Report of 1918.

## പുറം കണ്ണികൾ
*'Self, ''Swaraj'' and Spencer: Nationalist Though and Critiques of Liberalism', ''Modern Intellectual History'', 4, 1, 2007, pp. 109-127 

വർഗ്ഗം:ഇംഗ്ലീഷ്‌ ദിനപത്രങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:പ്രസിദ്ധീകരണം നിലച്ച പത്രങ്ങൾ
റെഡിഫ്മെയിൽ

റെഡിഫ്.കോം നൽകുന്ന ഒരു വെബ് അധിഷ്ഠിത ഇ-മെയിൽ സേവനമാണ് **റെഡിഫ്മെയിൽ**. 2013 ലെ കണക്കനുസരിച്ച് ഈ സേവനം 95 ദശലക്ഷം രജിസ്റ്റേർഡ് ഉപയോക്തൃനാമങ്ങളിൽ ഉണ്ടായിരുന്നു. നേരത്തെ അത് പരിധിയില്ലാത്ത സംഭരണവും POP3, IMAP പ്രോട്ടോക്കോളുകളിലൂടെ ആക്സസ് വാഗ്ദാനം ചെയ്തിരുന്നു. എന്നാൽ ഇപ്പോൾ അവർ ഒരു വരിക്കാരന് 1 ജിബി സൗജന്യ ഇ-മെയിൽ സ്റ്റോറേജ് വാഗ്ദാനം ചെയ്യുന്നു.&nbsp;പ്രത്യേക മൊബൈൽ ആപ്ലിക്കേഷനിലൂടെ മൊബൈൽ ആക്സസ് നൽകുന്നുണ്ട്.

2010 ഒക്ടോബറിൽ, "റെഡിഫ്മെയിൽ എൻജി" എന്ന പേരിൽ ഒരു പണമടച്ചുകൊണ്ടുള്ള മൊബൈൽ ഇ-മെയിൽ സേവനം ആരംഭിച്ചു. സിംബിയൻ, ജാവ, ആൻഡ്രോയിഡ് എന്നിവയുൾപ്പെടെ എല്ലാ മൊബൈൽ ഫോൺ പ്ലാറ്റ്ഫോമുകൾക്കും പിന്തുണ നൽകിയിരുന്നു. ഇതുകൂടാതെ, ഇത് ഉപയോക്താവിന്റെ ഫോൺ, കമ്പ്യൂട്ടർ എന്നിവയിലും സമന്വയവും നൽകിയിരുന്നു.

## ഇതും കാണുക
*റെഡിഫ്.കോം
*ഇന്ത്യയിലെ മാദ്ധ്യമങ്ങൾ
*ഇന്ത്യയിലെ ഇന്റർനെറ്റ്

## അവലംബങ്ങൾ

## പുറത്തേക്കുള്ള കണ്ണികൾ

* Official site

വർഗ്ഗം:വെബ്മെയിൽ
നീൽ പ്രതിമ സത്യാഗ്രഹം

ഇന്ത്യൻ സ്വാതന്ത്ര്യ സമര കാലത്ത് ബ്രിട്ടീഷ് ഇന്ത്യയിലെ മദ്രാസ് പ്രവിശ്യയിൽ നടന്ന ഒരു സമരമാണ് **നീൽ പ്രതിമ സത്യാഗ്രഹം** (ഇംഗ്ലീഷ്: Neil statue Satyagraha). മദ്രാസിലെ മൗണ്ട് റോഡിൽ സ്ഥാപിച്ചിരുന്ന കേണൽ ജെയിംസ് നീലിന്റെ പ്രതിമ നീക്കം ചെയ്യണമെന്ന് ആവശ്യപ്പെട്ടുകൊണ്ടാണ് സമരം നടന്നത്.

മദ്രാസ് റെജിമെന്റിലെ ഉദ്യോഗസ്ഥനായിരുന്ന ജെയിംസ് നീൽ 1857-ലെ ഇന്ത്യൻ കലാപം നടക്കുന്ന സമയത്ത് ലക്നൗ പിടിച്ചെടുക്കുന്നതിനുള്ള പോരാട്ടത്തിനിടയിൽ കൊല്ലപ്പെട്ടിരുന്നു. ലഹള അടിമച്ചമർത്തുന്നതിൽ ഒരു പ്രധാന പങ്കു വഹിച്ച ഈ ബ്രിട്ടീഷ് ഉദ്യോഗസ്ഥൻ 'അലഹബാദിലെ കശാപ്പുകാരൻ' എന്നാണ് അറിയപ്പെട്ടിരുന്നത്. ഇദ്ദേഹത്തിന്റെ സ്മരണയ്ക്കായി മദ്രാസിലെ മൗണ്ട് റോഡിൽ (ഇപ്പോഴത്തെ അണ്ണാ ശാലൈയിൽ) ഒരു പ്രതിമ സ്ഥാപിക്കുകയുണ്ടായി. ഈ പ്രതിമ സ്ഥാപിക്കുന്ന സമയത്തു തന്നെ പല ദേശീയവാദികളും വിമർശനവുമായി രംഗത്തെത്തിയിരുന്നു. പ്രതിമ നീക്കം ചെയ്യണമെന്ന് ആവശ്യപ്പെട്ടുകൊണ്ട് മദ്രാസ് മഹാജനസഭയും ഇന്ത്യൻ നാഷണൽ കോൺഗ്രസും സമരം ആരംഭിച്ചു. തിരുനെൽവേലിയിലെ എസ്.എൻ. സോമയാജുലു ആണ് സമരത്തിനു നേതൃത്വം നൽകിയത്. സമരം ചെയ്തവരെ പോലീസ് അറസ്റ്റു ചെയ്യുകയും ജയിലിലടയ്ക്കുകയും ചെയ്തു. പലർക്കും ഒരു വർഷത്തെ കഠിന തടവുശിക്ഷ ലഭിച്ചിരുന്നു. 

പ്രധാന നേതാക്കളായ സോമയാജലുവും സ്വാമിനാഥ മുതലിയാരും അറസ്റ്റിലായതോടെ 1927 സെപ്റ്റംബർ 27-ന് സമരത്തിന്റെ നേതൃത്വം കെ. കാമരാജ് ഏറ്റെടുത്തു. 1927-ൽ മദ്രാസിലെത്തിയ മഹാത്മാഗാന്ധി ഈ സമരത്തിനു പിന്തുണ പ്രഖ്യാപിച്ചു. നീലിന്റെ പ്രതിമ നീക്കണമെന്നാവശ്യപ്പെടുന്ന പ്രമേയം മദ്രാസ് ലെജിസ്ലേറ്റീവ് കൗൺസിൽ പാസാക്കി. പക്ഷെ പ്രതിമ നീക്കം ചെയ്യുന്നതിനുള്ള നടപടികൾ തുടങ്ങുന്നതിനു മുമ്പുതന്നെ സമരത്തിന്റെ ശക്തി കുറഞ്ഞുവന്നു. സൈമൺ കമ്മീഷനെതിരെയുള്ള പ്രതിഷേധ പരിപാടികൾ രാജ്യം മുഴുവൻ ആരംഭിച്ചതിനാൽ സമരക്കാരുടെ ശ്രദ്ധ അവിടേക്കു പതിഞ്ഞു. അതോടെ നീൽ പ്രതിമ മാറ്റണമെന്നാവശ്യപ്പെട്ടുകൊണ്ടുള്ള സമരം അവസാനിച്ചു. നീലിന്റെ പ്രതിമ അവിടെത്തന്നെ നിന്നു.

കുറേക്കാലത്തിനു ശേഷം പ്രതിമ റിപ്പൺ ബിൾഡിംഗ് പരിസരത്തേക്കു മാറ്റി. 1935-ലെ ഗവൺമെന്റ് ഓഫ് ഇന്ത്യാ ആക്ട് അനുസരിച്ച് നടന്ന തിരഞ്ഞെടുപ്പിനു ശേഷം മദ്രാസിൽ സി. രാജഗോപാലാചാരിയുടെ നേതൃത്വത്തിലുള്ള കോൺഗ്രസ് ഭരണസമിതി അധികാരത്തിലെത്തിയപ്പോൾ നീലിന്റെ പ്രതിമ മദ്രാസ് മ്യൂസിയത്തിലേക്കു മാറ്റി. ഈ മ്യൂസിയത്തിൽ ഇപ്പോഴും പ്രതിമ സൂക്ഷിച്ചുവെച്ചിട്ടുണ്ട്.

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരം തമിഴ്നാട്ടിൽ
വർഗ്ഗം:പ്രതിമകൾ
വർഗ്ഗം:ഇന്ത്യയിലെ ബ്രിട്ടീഷ് ഭരണം
രാംബ്രിക്ഷ് ബെനിപ്പൂരി

**രാംബ്രിക്ഷ് ബെനിപ്പൂരി** ( (ജീവിതകാലം :1899–1968) സ്വാതന്ത്ര്യ സമര സേനാനി, സോഷ്യലിസ്റ്റ് നേതാവ്, എഡിറ്റർ, ഹിന്ദി എഴുത്തുകാരൻ എന്നീ നിലകളിൽ പ്രസിദ്ധനായിരുന്നു വ്യക്തിയായിരുന്നു. ബീഹാറിലെ ബെനിപ്പൂർ എന്നു പേരായ ഒരു ചെറുഗ്രാമത്തിലാണ് അദ്ദേഹം ജനിച്ചത്.  ഇന്ത്യൻ സ്വാതന്ത്ര്യ സമരത്തിൽ പോരാടിയിതിന്റെ പേരിൽ ഒൻപത് വർഷത്തെ ജയിൽവാസം അനുഭവിച്ചിരുന്നു.1931 ൽ ബീഹാർ സോഷ്യലിസ്റ്റ് പാർട്ടിയുടേയും 1934 ൽ കോൺഗ്രസ് സോഷ്യലിസ്റ്റ് പാർട്ടിയുടേയും സ്ഥാപകനായിരുന്നു അദ്ദേഹം.1935 മുതൽ 1937 വരെ ഇന്ത്യൻ നാഷണൽ കോൺഗ്രസിന്റെ പാറ്റ്ന ജില്ലാ കോൺഗ്രസ് കമ്മിറ്റിയുടെ പ്രസിഡന്റായി അദ്ദേഹം പ്രവർത്തിച്ചിരുന്ന സമയത്തായിരുന്നു 1937 ലെ ഇന്ത്യൻ പ്രവിശ്യാ തെരഞ്ഞെടുപ്പുകൾ. 1957 ൽ കത്ര നോർത്തിൽ നിന്ന് നിയമസഭാംഗമായി അദ്ദേഹം തിരഞ്ഞെടുക്കപ്പെട്ടു. 1958 ൽ മുസാഫർപൂരിലെ ബിഹാർ യൂണിവേഴ്സിറ്റി (ഇപ്പോൾ ബാബസാഹിബ് ഭീംറാവു അംബേദ്കർ ബിഹാർ സർവകലാശാല) സിൻഡിക്കേറ്റ് അംഗമായി തിരഞ്ഞെടുക്കപ്പെട്ടു.

ബീഹാറിലെ മുസാഫർപൂരിൽനിന്ന് റാംബ്രിക്ഷ് ബെനിപ്പൂരി ഇന്ത്യൻ സ്വാതന്ത്ര്യസമരത്തിൽ സജീവമായി പങ്കെടുത്തിരുന്നു. ഹിന്ദി സാഹിത്യത്തിലും പത്രപ്രവർത്തനത്തിലും സജീവമായിരുന്ന അദ്ദേഹം 1929 ൽ ആരംഭിച്ച യുവക് പോലെ നിരവധി പത്രങ്ങൾ  ആരംഭിക്കുകയും ബ്രിട്ടീഷ് ഭരണത്തിനെതിരെ ദേശീയതയെയും സ്വാതന്ത്ര്യത്തെയും ഉദ്ദീപിപ്പിക്കുന്ന ആശയങ്ങൾ പ്രചരിപ്പിക്കുന്നതിനായി മറ്റു പലരോടുമൊപ്പം പത്രങ്ങളിൽ സ്ഥിരമായ സംഭാവനകൾ നൽകിയിരുന്നു.

## അവലംബം

വർഗ്ഗം:ബീഹാറിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ഹിന്ദി-ഭാഷയിലെ എഴുത്തുകാർ
അലിപ്പൂർ ബോംബ് കേസ്

അരബിന്ദാവു ഘോഷ്, ചക്രവർത്തി, മറ്റുള്ളവരെയും ചേർത്ത് വ്യാഖ്യാനമായി പരാമർശിക്കുന്നതാണ് **അലിപ്പൂർ ബോംബ് കേസ്,** **മുരാരിപുകുർ ഗൂഢാലോചന**, അല്ലെങ്കിൽ **മണിക്റ്റൊള്ള ഗൂഢാലോചന.** 1908- ൽ ഇന്ത്യയിൽ നടന്ന ക്രിമിനൽ കേസ് ആയിരുന്നു ഇത്. കൽക്കത്തയിലെ അനുശീലൻ സമിതിയുടെ അനേകം ഇന്ത്യൻ ദേശീയവാദികളുടെ വിചാരണ ബ്രിട്ടീഷ് രാജ്ന്റെ "ഗവൺമെന്റിനെതിരേ യുദ്ധം ചെയ്യുക" എന്ന ആരോപണത്തിന് വിധേയമായിരുന്നു. 1908 മേയ് മുതൽ മെയ് 1909 വരെ ഇടയ്ക്ക് കൽക്കട്ട അലിപോർ സെഷൻസ് കോടതിയിൽ വിചാരണ നടന്നു. മുസാഫർപൂരിൽ പ്രസിഡൻസി മജിസ്ട്രേറ്റ് ഡഗ്ലസ് കിംഗ്സ്ഫോർഡ് ബംഗാളിലെ ദേശീയവാദികളായ ഖുദീരം ബോസ് , പ്രഫുല്ലാ ചാക്കി എന്നിവർ പ്രലോഭനത്തെ തുടർന്ന് 1908 ഏപ്രിൽ മാസം വിചാരണ നടത്തുകയായിരുന്നു. 1907 ഡിസംബറിൽ ലെഫ്റ്റനന്റ് ഗവർണർ സർ ആൻഡ്രൂ ഫ്രേസർ വഹിച്ച ട്രെയിൻ പാളംതെറ്റിയ്ക്കാനുള്ള ശ്രമങ്ങളും ഉൾപ്പെടെ മുൻ വർഷങ്ങളിൽ രാജ് ആക്രമണവുമായി ബന്ധപ്പെട്ട് ഇത് ബംഗാൾ പൊലീസാണ് തിരിച്ചറിഞ്ഞത്.

പ്രശസ്ത പ്രതികളായ അരബിന്ദോ ഘോഷ് , സഹോദരൻ ബരിൻ ഘോഷ് , അനുശീലൻ സമിതിയിലെ മറ്റ് 37 ബംഗാളി ദേശീയവാദികൾ എന്നിവരാണ് അറസ്റ്റിലായത്. കൽക്കത്തയിലെ മണിക്റ്റൊള്ള 36 മുരുറുറുപ്പൂർ റോഡിൽ ബരിൻ ഘോഷ് ഗാർഡൻ വീട്ടിൽ നിന്നാണ് പ്രതികളെ പിടികൂടിയത്. വിചാരണക്കു മുമ്പായി,അലിപ്പോരിലെ പ്രസിഡൻസി ജയിലിൽ അവരെ പാർപ്പിച്ചു. പ്രധാനസാക്ഷിയായ നരേന്ദ്രനാഥ് ഗോസ്വാമിയെ രണ്ടു കൂട്ടാളികളായ കനിമൽ ദത്ത , സത്യേന്ദ്രനാഥ് ബോസ് എന്നിവർ വെടിവെച്ചു കൊന്നു. ഗോസ്വാമിയുടെ കൊലപാതകം അരബിന്ദോക്കെതിരായ കേസ് തകർക്കാൻ കാരണമായി. എന്നാൽ, അദ്ദേഹത്തിന്റെ സഹോദരൻ ബരിൻ, അനവധി പേർ കുറ്റാരോപിതരെ ശിക്ഷിക്കുകയും ജയിൽ ശിക്ഷ വിധിക്കുകയും ചെയ്തു.

വിചാരണയിൽ ജയിൽ ശിക്ഷ അനുഭവിച്ചതിന് ശേഷം സജീവ ദേശീയവാദ രാഷ്ട്രീയത്തിൽ നിന്ന് അരബിന്ദോ ഘോഷ് വിരമിച്ചു.  ആദ്ധ്യാത്മികതയിലേക്കും തത്ത്വചിന്തയിലേക്കും ഉള്ള യാത്ര ആരംഭിച്ചു. പിന്നീട് ആശ്രമം സ്ഥാപിച്ച അദ്ദേഹം പോണ്ടിച്ചേരിയിലേക്ക് താമസം മാറി. അനുശീലൻ സമിതിയുടെ നിരവധി പ്രമുഖ നേതാക്കളെ തടവിലാക്കിയത് മണിക്റ്റൊള്ള ബ്രാഞ്ചിന്റെ സ്വാധീനവും പ്രവർത്തനവും കുറയാൻ ഇടയാക്കി. ബാഘ ജതിന്റെ നേതൃത്വത്തിൽ യുഗാന്തർ ബ്രാഞ്ച് എന്ന് വിളിക്കപ്പെടുന്നവയുടെ പ്രവർത്തനങ്ങൾ കലാശിച്ചു.
## പശ്ചാത്തലം
## മുസാഫർപുർ സ്ഫോടനവും പിന്നീടും

## ചക്രവർത്തിയായ അരബിന്ദോ ഘോഷ്, മറ്റുള്ളവർ

## ജനകീയവൽക്കരണം

## സ്വാധീനം

## അനന്തരഫലങ്ങൾ

## സ്മരണകളും മറ്റു പ്രസിദ്ധീകരണങ്ങളും
## സ്മരണ
## കുറിപ്പുകൾ

## അവലംബം
* .
* .
* .
* .
* .
* .
* .
* .
* .
* .

## ബാഹ്യ ലിങ്കുകൾ
*Life of Sri Aurobindo 
*  British colonial period - Colonial Rule (1858 – August 1918)
*Alipore trial
കെ.പി. ജാനകി അമ്മാൾ

കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) പാർട്ടിയിൽ നിന്നുമുള്ള ഒരു രാഷ്ട്രീയ പ്രവർത്തകയും ഇന്ത്യൻ സ്വാതന്ത്ര്യസമര സേനാനിയുമായിരുന്നു **കെ.പി. ജാനകി അമ്മാൾ**. ഓൾ ഇന്ത്യാ ‍ഡെമോക്രാറ്റിക് വുമൺസ് അസോസിയേഷന്റെ ആദ്യത്തെ പ്രസിഡന്റായിരുന്നു.  1967-ൽ മധുരൈ ഈസ്റ്റ് നിയോജക മണ്ഡലത്തിൽ നിന്നും തമിഴ്‌നാട് നിയമസഭയിലേക്ക് തിരഞ്ഞെടുക്കപ്പെട്ടു. 

## ആദ്യകാല ജീവിതം
1917-ൽ പദ്മനാഭന്റെയും ലക്ഷ്മിയുടെയും മകളായി ജനിച്ചു. ബാല്യകാലത്ത് കുടുംബം ദാരിദ്ര്യത്തിലായിരുന്നു. ജാനകി അമ്മാളിന് എട്ട് വയസ്സ് പ്രായമുള്ളപ്പോൾ അമ്മ മരിച്ചു. ഇതിനെത്തുടർന്ന് മുത്തശ്ശിയാണ് ജാനകി അമ്മാളിനെ വളർത്തിയത്. പ്രാഥമിക വിദ്യാഭ്യാസത്തിനിടെ എട്ടാം ക്ലാസിൽ വച്ച് സംഗീതം അഭ്യസിക്കുന്നതിനായി സ്കൂൾ പഠനം ഉപേക്ഷിക്കുകയുണ്ടായി. കുറച്ചു കാലം പളനിയപ്പ പിള്ളൈ ബോയ്സ് കമ്പനിയിൽ 25 രൂപ ശമ്പളത്തിന് ജോലിയും ചെയ്തിരുന്നു. ഇതിനുശേഷം ഏതാനും വർഷങ്ങൾ ചില ചലച്ചിത്രങ്ങളിലും അഭിനയിക്കുകയുണ്ടായി. കൂടാതെ പരിപാടികളും അവതരിപ്പിച്ചിരുന്നു. എസ്.എസ്. വിശ്വനാഥദാസിനോടൊപ്പം നിരവധി പരിപാടികൾ അവതരിപ്പിച്ചിട്ടുണ്ട്. ഇത്തരം പരിപാടികളിൽ ജാതിപരമായ അയിത്തവുമായി ബന്ധപ്പെട്ടവയായിരുന്നു ജാനകി അമ്മാൾ അവതരിപ്പിച്ചിരുന്നത്. 

തന്റെ ട്രൂപ്പിലെ ഹാർമോണിയം വാദകനായിരുന്ന ഗുരുസ്വാമി നായിഡുവിനെ ജാനകി അമ്മാൾ വിവാഹം ചെയ്തു. 

## രാഷ്ട്രീയ ജീവിതം
ബ്രിട്ടീഷുകാരാൽ അറസ്റ്റ് ചെയ്യപ്പെട്ട ദക്ഷിണേന്ത്യയിലെ ആദ്യത്തെ വനിതയായാണ് ജാനകി അമ്മാൾ അറിയപ്പെടുന്നത്. 1930 - ൽ തിരുനെൽവേലിയിൽ പരിപാടി അവതരിപ്പിക്കുന്നതിനിടെ ബ്രിട്ടീഷ് പോലീസുകാരാൽ അറസ്റ്റ് ചെയ്യപ്പെടുകയും ഒരു വർഷത്തോളം ജയിലിൽ തടവിൽ കഴിയുകയും ചെയ്തു. തിരുച്ചിറപ്പള്ളിയിൽ വച്ച് യുദ്ധ - വിരുദ്ധ പ്രചരണ പ്രവർത്തനങ്ങൾ നടത്തിയതിനാണ് ജാനകി അമ്മാൾ രണ്ടാമത് അറസ്റ്റ് ചെയ്യപ്പെടുന്നത്. ഡിഫൻസ് ഓഫ് ഇന്ത്യ നിയമത്തിനു കീഴിലാണ് ജാനകി അമ്മാളിനെ അറസ്റ്റ് ചെയ്തത്. 

വ്യക്തിഗത സത്യാഗ്രഹ പ്രസ്ഥാനത്തിന്റെ സജീവമായ രാഷ്ട്രീയ പ്രവർത്തകയായിരുന്നു ജാനകി അമ്മാൾ.  1936 - ൽ ഇന്ത്യൻ നാഷണൽ കോൺഗ്രസ് പാർട്ടിയിൽ അംഗമാവുകയും മധുരൈ കോൺഗ്രസ് കമ്മിറ്റിയുടെ ഭാരവാഹിയായി പ്രവർത്തിക്കുകയും ചെയ്തു. ഇതിനു ശേഷം ഇന്ത്യൻ നാഷണൽ കോൺഗ്രസ് വിട്ട് കോൺഗ്രസ് സോഷ്യലിസ്റ്റ് പാർട്ടിയിൽ ചേരുകയുണ്ടായി. 1940 - ൽ കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ അംഗമായി. കമ്മ്യൂണിസ്റ്റ് പാർട്ടി രണ്ടായി വിഘടിച്ചതോടെ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) പാർട്ടിയിൽ അംഗമാവുകയും പ്രവർത്തിക്കുകയും ചെയ്തു. 

1974 - ൽ ജാനകി അമ്മാളും പൊന്മലൈ പാപ്പാ ഉമാനാഥും ചേർന്നാണ് തമിഴ്നാട് ഡെമോക്രാറ്റിക് വുമൺസ് അസോസിയേഷൻ സ്ഥാപിച്ചത്. ജാനകി അമ്മാളായിരുന്നു ഈ സംഘടനയുടെ സ്ഥാപക പ്രസിഡന്റ്. 

## വ്യക്തി ജീവിതം
ഇന്ത്യയിലെ അടിയന്തരാവസ്ഥക്കാലത്ത് തന്റെ സ്വർണാഭരണങ്ങളും വസ്ത്രങ്ങളും ഭക്ഷണത്തിനായും പാർട്ടി പ്രവർത്തകരുടെ ആവശ്യങ്ങൾക്കായും വിൽക്കുകയുണ്ടായി. 

1992 മാർച്ച് 1 - ന് ആസ്തമ രോഗം ബാധിച്ചിരുന്ന കെ.പി. ജാനകി അമ്മാൾ അന്തരിച്ചു. 

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
രുഗ്മിണി ലക്ഷ്മിപതി

ഒരു ഇന്ത്യൻ സ്വാതന്ത്ര്യസമര സേനാനിയും ഇന്ത്യൻ നാഷണൽ കോൺഗ്രസിന്റെ പ്രവർത്തകയുമായിരുന്നു രുക്മിണി ലക്ഷ്മിപതി (രുഗ്മണി ലക്ഷ്മിപതി എന്നും അറിയപ്പെടുന്നു. ) (6 ഡിസംബർ 1892 – 6 ഓഗസ്റ്റ് 1951). മദ്രാസ് സംസ്ഥാന നിയമസഭയിലേക്ക് തിരഞ്ഞെടുക്കപ്പെട്ട ആദ്യത്തെ വനിതയായിരുന്നു. മദ്രാസ് പ്രസിഡൻസിയിലെ മന്ത്രിയായും സേവനമനുഷ്ഠിച്ചിട്ടുണ്ട്. 

## ജീവിതരേഖ
മദ്രാസിലെ ഒരു കർഷക കുടുംബത്തിലായിരുന്നു രുക്മിണി ലക്ഷ്മിപതി ജനിച്ചത്. മദ്രാസിലെ ഭൂപ്രഭുക്കന്മാരിൽ ഒരാളായിരുന്ന രാജാ ടി. രാംറാവു ആയിരുന്നു രുക്മിണിയുടെ പിതാവ്. മദ്രാസിലെ വുമൺസ് ക്രിസ്റ്റ്യൻ കോളേജിൽ നിന്നും ബി.എ. ബിരുദം കരസ്ഥമാക്കുകയുണ്ടായി. തുടർന്ന് ഡോ. അജന്ത ലക്ഷ്മിപതിയെ വിവാഹം ചെയ്തു. 

1923 - ൽ ഇന്ത്യൻ നാഷണൽ കോൺഗ്രസിലെ അംഗമായി. 1923 - ൽ പാരീസിൽ വച്ചു നടന്ന ഇന്റർനാഷണൽ വുമൺസ് സഫ്രേജ് അലയൻസ് കോൺഗ്രസിൽ ഇന്ത്യയെ പ്രതിനിധീകരിച്ചുകൊണ്ട് രുക്മിണിയായിരുന്ന പങ്കെടുത്തത്. 

1930 - ൽ വേദാരണ്യത്തിൽ വച്ചു നടന്ന ഉപ്പു സത്യാഗ്രഹത്തിൽ സജീവമായി പങ്കെടുത്തു. ഇതിനെത്തുടർന്ന് അറസ്റ്റ് ചെയ്യപ്പെടുകയും തടവിലാക്കപ്പെട്ടുതയും ചെയ്തിരുന്നു. ഉപ്പു സത്യാഗ്രഹ പ്രസ്ഥാനത്തിന്റെ ഭാഗമായി ജയിലിലടയ്ക്കപ്പെട്ട ആദ്യത്തെ വനിതയായിരുന്നു രുക്മിണി ലക്ഷ്മിപതി. 

1934 - ൽ മദ്രാസ് ലെജിസ്ലേറ്റീവ് കൗൺസിലിലേക്കു നടന്ന ഉപതിരഞ്ഞെടുപ്പിൽ രുക്മിണി മത്സരിക്കുകയും വിജയിക്കുകയും ചെയ്തു.  1937 - ൽ നടന്ന മദ്രാസ് പ്രസിഡൻസി പൊതുതിരഞ്ഞെടുപ്പിലും വിജയിച്ചുകൊണ്ട് മദ്രാസ് പ്രസിഡൻസി ലെജിസ്ലേറ്റീവ് അസംബ്ലിയിലെ അംഗമായി. 1937 ജൂലൈ 15 - ന് മദ്രാസ് ലെജിസ്ലേറ്റീവ് അസംബ്ലിയുടെ ഡെപ്യൂട്ടി സ്പീക്കറായി തിരഞ്ഞെടുക്കപ്പെട്ടു. 1946 മേയ് 1 മുതൽ 1947 മാർച്ച് 23 വരെയുള്ള കാലയളവിൽ ടി. പ്രകാശത്തിന്റെ നേതൃത്വത്തിലുണ്ടായിരുന്ന മന്ത്രിസഭയിലെ ആരോഗ്യ വകുപ്പു മന്ത്രിയായി പ്രവർത്തിക്കുകയുണ്ടായി. മദ്രാസ് പ്രസിഡൻസിയിലെ ആദ്യത്തെ വനിതാ മന്ത്രിയും ഒരേയൊരു വനിതാ മന്ത്രിയുമായിരുന്നു രുക്മിണി ലക്ഷ്മിപതി. 

ചെന്നൈയിലെ എഗ്മോറിലുള്ള മാർഷലിന്റെ റോഡ്, രുക്മിണി ലക്ഷ്മിപതിയുടെ പേരിലാണ് നാമകരണം ചെയ്യപ്പെട്ടിരിക്കുന്നത്.  രുഗ്മണിയ്ക്ക് ആദരവർപ്പിച്ചുകൊണ്ട് 1997 - ൽ ഭാരത സർക്കാരിന്റെ തപാൽ വകുപ്പ് പ്രത്യേക പോസ്റ്റൽ സ്റ്റാമ്പും പുറത്തിറക്കുകയുണ്ടായി. 

## അവലംബങ്ങൾ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1892-ൽ ജനിച്ചവർ
വർഗ്ഗം:1951-ൽ മരിച്ചവർ
ഓ.പി. രാമസ്വാമി റെഡ്ഡിയാർ

ഇന്ത്യൻ സ്വാതന്ത്ര്യ സമര സേനാനിയും ഇന്ത്യൻ നാഷണൽ കോൺഗ്രസ് നേതാവായിരുന്നു **ഓമണ്ഡുർ രാമസാമി റെഡ്ഡി** (1895 - 1970). 1947 മാർച്ച് 23 മുതൽ 1949 ഏപ്രിൽ 6 വരെ മദ്രാസ് പ്രസിഡൻസിയായി സേവനം ചെയ്‌തു.

## ആദ്യകാലജീവിതം
മദ്രാസ് പ്രവിശ്യയിലെ തെക്കൻ ആർക്കോട്ട് ജില്ലയിലെ തിണ്ടിവനത്തിനടുത്തുള്ള ഓമണ്ഡുർ എന്ന ഗ്രാമത്തിൽ 1895 ൽ ആണ് ഓമണ്ഡുർ രാമസാമി റെഡ്ഡി ജനിച്ചത്. അദ്ദേഹം ഒരു റെഡ്യാർ കുടുംബത്തിലെ അംഗമായിരുന്നു. വാൽറ്റർ സ്കഡ്ഡേർ സ്കൂളിൽ പഠിച്ച അദ്ദേഹം ചെറു പ്രായത്തിൽ തന്നെ ഇന്ത്യൻ സ്വാതന്ത്ര്യ സമരത്തിലേയ്ക്ക് പ്രവേശിച്ചു.

## മുഖ്യമന്ത്രി എന്ന നിലയിൽ
രാമസാമി റെഡ്ഡി 1947 മാർച്ച് 23 മുതൽ 1949 ഏപ്രിൽ 6 വരെ മദ്രാസ് പ്രസിഡൻസിയായി അഥവാ തമിഴ്നാട് മുഖ്യമന്ത്രിയായി സേവനം ചെയ്‌തു. തന്റെ ഭരണകാലത്ത് മദ്രാസ് ടെമ്പിൾ എൻട്രി ആധികാരിക ആക്ട് 1947 പാസാക്കി. ഹിന്ദുക്ഷേത്രങ്ങളിൽ പ്രവേശിക്കാൻ ദളിതരെയും മറ്റ് നിരോധിത ഹിന്ദുക്കളും പൂർണവുമായ അവകാശങ്ങൾ നൽകാൻ ഉദ്ദേശിച്ചുള്ളതാണ് ഈ നിയമം. 1947 മേയ് 11 ന് ഗവർണർ ഇത് അംഗീകരിക്കുകയും 1947 ലെ മദ്രാസ് ആക്റ്റ് 5 ആയി ഇത് പാസാക്കുകയും ചെയ്തു. 1947 ലെ ദേവദാസിയുടെ സമർപ്പണ നിരോധന നിയമം പല ഹിന്ദു ക്ഷേത്രങ്ങളിലും ദേവദാസി സമ്പ്രദായത്തിന് അറുതിവരുത്തി.

Iറെഡ്ഡിയുടെ കാലഘട്ടത്തിലാണ് ബ്രിട്ടനിൽ നിന്ന് ഇന്ത്യയ്ക്ക് സ്വാതന്ത്ര്യം ലഭിച്ചത്. സ്വാതന്ത്ര്യാനന്തരവും ഇന്ത്യയുടെ വിഭജനത്തിനുശേഷവും ഭക്ഷ്യധാന്യങ്ങളുടെ കുറവ്, പ്രത്യേകിച്ച് അരിയിൽ, പ്രവിശ്യയിൽ ഉണ്ടായിരുന്നു. 

1948 ൽ കോൺഗ്രസ് നിയമസഭ തെരഞ്ഞെടുപ്പ് നടക്കുമ്പോൾ റെഡ്ഡി സ്ഥാനാർഥിയെ തങ്കുരുരി പ്രകാശ് എതിർത്തിരുന്നു. കെ. കാമരാജിന്റെ പിന്തുണയോടെ റെഡ്ഡി ആ സമയം വിജയിച്ചു.



## കൃതികൾ

* 
* 

## അവലംബം

വർഗ്ഗം:1895-ൽ ജനിച്ചവർ
വർഗ്ഗം:1960-ൽ മരിച്ചവർ
വർഗ്ഗം:തമിഴ്‌നാട്ടിലെ മുഖ്യമന്ത്രിമാർ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
വർഗ്ഗം:തെലുഗു ജനത
ഓർക്കിസ് ഇറ്റാലിക്ക

മെഡിറ്ററേനിയൻ സ്വദേശിയായ **നേക്കഡ് മാൻ ഓർക്കിഡ്** അല്ലെങ്കിൽ **ഇറ്റാലിയൻ ഓർക്കിഡ്** എന്നറിയപ്പെടുന്ന **ഓർക്കിസ് ഇറ്റാലിക്ക** ഓർക്കിഡേസീയിലെ ഓർക്കിഡ് കുടുംബത്തിൽ കാണപ്പെടുന്ന സപുഷ്പികളായ ഓർക്കിഡ് സ്പീഷീസാണ്. നഗ്നനായ ഒരു മനുഷ്യൻറെ പൊതുരൂപം അനുകരിക്കുന്ന ഓരോ പൂവിന്റെയും ലോബ്ഡ് ലിപിൽ (labellum) നിന്ന് നേക്കഡ് മാൻ ഓർക്കിഡ് എന്നപേരിലും ഈ സസ്യം അറിയപ്പെടുന്നു. ഭാഗികമായ തണലിലും താഴ്ന്ന വളക്കൂറുള്ള നിലങ്ങളിലും ഇവ വളരുന്നു. ഏപ്രിൽ മാസത്തിൽ പൂവിടുന്നു. ഒ. ഇറ്റാലിക്ക 50 സെന്റിമീറ്റർ (20 ഇഞ്ച്) വരെ ഉയരമുള്ളതാണ്. കനത്ത ക്ലസ്റ്റഡ് പൂക്കൾക്ക് തിളക്കമുള്ള പിങ്ക് നിറമാണ്. മെഡിറ്ററേനിയൻ പ്രദേശങ്ങളിൽ വലിയ ക്ലസ്റ്ററുകളിൽ ഇവ സാധാരണയായി കാണപ്പെടുന്നു.

## അവലംബം

## ബാഹ്യ ലിങ്കുകൾ
* 
* 

വർഗ്ഗം:ഓർക്കിഡുകൾ
വർഗ്ഗം:സപുഷ്പികൾ
വർഗ്ഗം:ഓർക്കിഡേസീ
വർഗ്ഗം:വടക്കേ ആഫ്രിക്കയിലെ സസ്യജാലം
സെഫ്രാൻതസ് കാന്റിഡ

**ഓട്ടം സെഫ്രിലില്ലി,**  **വൈറ്റ് വിൻഡ് ഫ്ലവർ,** **പെറുവിയൻ സ്വാംപ് ലില്ലി** എന്നീ സാധാരണ നാമങ്ങളിലറിയപ്പെടുന്ന **സെഫ്രാൻതസ് കാന്റിഡ** (Zephyranthes candida) റെയിൻ ലില്ലിയുടെ (Zephyranthes) ഒരു സ്പീഷീസാണ്. തെക്കേ അമേരിക്കയിലെയും അർജന്റീന, ഉറുഗ്വേ, പരാഗ്വേ,  ബ്രസീൽ തുടങ്ങിയ പ്രദേശങ്ങളിലെ തദ്ദേശവാസിയാണ്. ഒട്ടേറെ സ്ഥലങ്ങളിൽ അലങ്കാര സസ്യമായും പ്രകൃതിദത്തമായും കാണപ്പെടുന്ന ഈ ഇനം ദക്ഷിണാഫ്രിക്ക, ഇന്ത്യൻ ഉപഭൂഖണ്ഡം, സിംബാബ്വെ, സീഷെൽസ്, മധ്യ, തെക്കൻ ചൈന, കൊറിയ, നൻസി-ഷോട്ടോ (റുക്യൂ ദ്വീപുകൾ ), ഭൂട്ടാൻ, സോളമൻ ദ്വീപുകൾ, ക്യൂൻസ് ലാന്റ്,  നൗറു, ടോങ്ക,  സൊസൈറ്റി ഐലന്റ്സ്, മരിയാന ദ്വീപുകൾ, തെക്ക് കിഴക്കൻ അമേരിക്ക ( ടെക്സാസ് മുതൽ നോർത്ത് കരോലിന വരെ), ലെസ്സർ ആന്റില്ലെസ്, പെറു) തുടങ്ങിയ സ്ഥലങ്ങളിലും കാണപ്പെടുന്നു.
## അവലംബങ്ങൾ

## ബാഹ്യ ലിങ്കുകൾ
*Efloras.org
*IPNI Listing
*Kew Plant List 

വർഗ്ഗം:ഉദ്യാന സസ്യങ്ങൾ
വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:അലങ്കാരസസ്യങ്ങൾ
വർഗ്ഗം:ബ്രസീലിലെ സസ്യങ്ങൾ
വർഗ്ഗം:അർജന്റീനയിലെ സസ്യജാലം
വർഗ്ഗം:വിഷസസ്യങ്ങൾ
വർഗ്ഗം:സെഫ്രാൻതസ്
വർഗ്ഗം:കേരളത്തിലെ സസ്യജാലം
എ ഫ്ലൈറ്റ് ഓഫ് പിജിയൻസ്

ഇന്ത്യൻ ഇംഗ്ലീഷ് എഴുത്തുകാരൻ റസ്കിൻ ബോണ്ട് രചിച്ച ഒരു ചെറുനോവലാണ് **എ ഫ്ലൈറ്റ് ഓഫ് പിജിയൻസ്** (ഇംഗ്ലീഷ്: A Flight of Pigeons). 1857-ലെ ഇന്ത്യൻ വിപ്ലവത്തിന്റെ പശ്ചാത്തലത്തിലാണ് നോവലിന്റെ കഥ പുരോഗമിക്കുന്നത്. ബ്രിട്ടീഷുകാരിയായ റൂത്ത് ലാബഡോറിന്റെ പിതാവ് ഒരു ക്രിസ്ത്യൻ പള്ളിയിൽ വച്ച് ഇന്ത്യൻ വിപ്ലവകാരികളാൽ കൊല്ലപ്പെടുന്നു. തുടർന്ന് റൂത്തും അവളുടെ കുടുംബവും ഹിന്ദുക്കളുടെയും മുസ്ലീങ്ങളുടെയും സഹായത്തോടെ ബന്ധുക്കളുടെ അടുത്തേക്ക് എത്തിച്ചേരുന്നതാണ് നോവലിന്റെ ഇതിവൃത്തം. യഥാർത്ഥ സംഭവങ്ങളും സാങ്കൽപ്പിക കഥാസന്ദർഭങ്ങളും ഇടകലർന്നു കിടക്കുന്ന ഈ നോവലിനെ ആസ്പദമാക്കി 1978-ൽ ശ്യാം ബെനഗൽ സംവിധാനം ചെയ്ത ചലച്ചിത്രമാണ് *[[Junoon (1978 film)|ജുനൂൻ]]*. ഈ ചിത്രത്തിൽ ശശി കപൂർ, അദ്ദേഹത്തിന്റെ പത്നി ജെനിഫർ കെൻഡൽ, നഫീസ അലി എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു.

## കഥാസാരം
റൂത്ത് ലാബഡോറിന്റെ പിതാവ് ഒരു ക്രിസ്ത്യൻ പള്ളിയിൽ വച്ച് കൊല്ലപ്പെടുന്ന സംഭവം വിവരിച്ചുകൊണ്ടാണ് നോവെല്ല ആരംഭിക്കുന്നത്. 1857-ലെ ഇന്ത്യൻ വിപ്ലവവുമായി ബന്ധപ്പെട്ട് ഷാജഹാൻപൂരിൽ നിന്നുള്ള ചില ഇന്ത്യൻ വിപ്ലവകാരികളാണ് ലാബഡോറിന്റെ പിതാവിനെ കൊലപ്പെടുത്തിയത്. ഇന്ത്യയിലെ ബ്രിട്ടീഷ് ഭരണം അവസാനിപ്പിക്കുന്നതിനു വേണ്ടി പലയിടത്തും ബ്രിട്ടീഷുകാർക്കു നേരെ വധശ്രമങ്ങളുണ്ടായി. റൂത്ത് ലാബഡോറും മാതാവ് മരിയം ലാബഡോറും ഉൾപ്പെടുന്ന ബ്രിട്ടീഷ് കുടുംബത്തിലെ ആറു പേരും പ്രാണരക്ഷാർത്ഥം പലായനം ചെയ്യുവാൻ തുടങ്ങി. കുടുംബ സുഹൃത്തായ ലാലാ രാംജിമൽ അവർക്ക് അഭയം നൽകുന്നു. രാംജിമലിന്റെ വീട്ടിൽ വിദേശികൾ താമസിക്കുന്നുവെന്ന് മനസ്സിലാക്കിയ പഷ്തൂൺ നേതാവ് ജാവേദ് ഖാൻ അവിടെയെത്തുകയും റൂത്തിനെയും മരിയത്തെയും നിർബന്ധപൂർവ്വം കൂട്ടിക്കൊണ്ടു പോവുകയും ചെയ്യുന്നു. ജാവേദിന്റെ വീട്ടിലെത്തിയ ലാബഡോർ കുടുംബത്തിന് നേരിടേണ്ടി വരുന്ന സംഭവവികാസങ്ങളിലൂടെ നോവലിന്റെ കഥ പുരോഗമിക്കുന്നു. സൂത്രശാലിയായ ജാവേദ് ഖാൻ റൂത്ത് ലാബഡോറിനോട് വിവാഹാഭ്യർത്ഥന നടത്തുന്നു. എന്നാൽ റൂത്തിന്റെ മാതാവ് മരിയത്തിന് ഈ വിവാഹബന്ധത്തിൽ ഒട്ടും താൽപ്പര്യമില്ലായിരുന്നു. ഇന്ത്യൻ വിപ്ലവകാരികളെ ബ്രിട്ടീഷുകാർ പരാജയപ്പെടുത്തുകയാണെങ്കിൽ ജാവേദ് ഖാനും റൂത്തും തമ്മിലുള്ള വിവാഹം നടക്കില്ല എന്നും മറിച്ചാണ് സംഭവിക്കുന്നതെങ്കിൽ വിവാഹം നടത്തിത്തരുമെന്നുമുള്ള മരിയത്തിന്റെ വ്യവസ്ഥ ജാവേദ് ഖാൻ അംഗീകരിക്കുന്നു. വിപ്ലവത്തിൽ പങ്കെടുത്ത ജാവേദ് ഖാൻ ബ്രിട്ടീഷുകാരാൽ കൊല്ലപ്പെടുന്നു. വിപ്ലവത്തിൽ ബ്രിട്ടീഷുകാർ തന്നെ വിജയിക്കുന്നു. പലരുടെയും സഹായത്താൽ ലാബഡോർ കുടുംബം അവരുടെ ബന്ധുക്കളുടെ സമീപം എത്തിച്ചേരുന്നു.

## പ്രധാന കഥാപാത്രങ്ങൾ

### റൂത്ത് ലാബഡോർ
നോവലിലെ നായികയാണ് റൂത്ത് ലാബഡോർ. നോവലിലെ സംഭവവികാസങ്ങൾ വായനക്കാർക്കു മുമ്പിൽ വിവരിക്കുന്നതും റൂത്ത് തന്നെയാണ്. 

### ലാലാ രാംജിമൽ
ലാബഡോർ കുടുംബത്തിന്റെ ആത്മാർത്ഥ സുഹൃത്താണ് ലാലാ രാംജിമൽ. വിപ്ലവസമയത്ത് ലാബഡോർ കുടുംബത്തിനു നേരെ ആക്രമണമുണ്ടായപ്പോൾ ഇദ്ദേഹമാണ് അവർക്ക് അഭയം നൽകിയത്.

### ജാവേദ് ഖാൻ
ധീരനായ പഷ്തൂൺ പോരാളിയാണ് ജാവേദ് ഖാൻ. റൂത്ത് ലാബഡേറിനോടു പ്രണയം തോന്നുന്നതോടെ അദ്ദേഹത്തിന്റെ ശ്രദ്ധ വിപ്ലവത്തിൽ നിന്ന് മാറുന്നു. റൂത്തിനെ വിവാഹം കഴിക്കുവാനാഗ്രഹിച്ചിരുന്നുവെങ്കിലും മരിയത്തിന്റെ എതിർപ്പുമൂലം അതു നടന്നില്ല. ബ്രിട്ടീഷുകാരുമായുള്ള ഏറ്റുമുട്ടലിൽ ജാവേദ് ഖാൻ കൊല്ലപ്പെടുന്നു.

## അവലംബം


വർഗ്ഗം:ചരിത്ര നോവലുകൾ
വർഗ്ഗം:ചലച്ചിത്രമാക്കപ്പെട്ട നോവലുകൾ
വർഗ്ഗം:1857-ലെ ഇന്ത്യൻ ലഹള
വർഗ്ഗം:2003-ൽ ഇറങ്ങിയ പുസ്തകങ്ങൾ
വർഗ്ഗം:ഇംഗ്ലീഷ് നോവലുകൾ
കാൻഡിൽ ഇൻ ദ വിൻഡ്

"' കാൻഡിൽ ഇൻ ദ വിൻഡ് '"എലാൻ ജോൺ, ബെർണി തൂപിൻ എന്നിവർ സംഗീതവും ഗാനരചനയും നടത്തിയ ഒരു  ത്രെനോഡി ആണ് കാൻഡിൽ ഇൻ ദ വിൻഡ് . മെർലിൻ മൺറോ മരിക്കുന്നതിന്11 വർഷം മുൻപ് ഇത് ആദ്യം 1973- ൽ എഴുതിയതാണ്. മെർലിൻ മൺറോയുടെ  ആദരസൂചകമായിട്ടാണ് ഇത് എഴുതിയത്.

1997-ൽ ജോൺ, വെയിൽസ് രാജകുമാരിയായ ഡയാനയെ സ്മരിക്കുന്നതിനു വേണ്ടി പാട്ടിനെ (കാൻഡിൽ ഇൻ ദ വിൻഡ്) മാറ്റിയെടുത്തു. ഈ പാട്ടിന്റെ പതിപ്പ് ഒരു സിംഗിൾ ആയി റിലീസ് ചെയ്യപ്പെടുകയും പല രാജ്യങ്ങളിലും ഒന്നാം സ്ഥാനത്തേക്ക് എത്തിക്കുകയും ചെയ്തു.  ഇത് ഒറിജിനേക്കാൾ വലിയ വിജയമായി കരുതുന്നു. " കാൻഡിൽ ഇൻ ദ വിൻഡ്1997" എന്ന ഗാനത്തിന്റെ 3.3 കോടി പ്രതികളാണ് ലോകമെമ്പാടുമായി വിറ്റഴിച്ചിട്ടുള്ളത്. അമേരിക്കയിലും ബ്രിട്ടനിലും ഏറ്റവും കൂടുതൽ വിറ്റഴിച്ച ഗാനം ഇതാണ്.  ബിങോ ക്രോസ്ബിയുടെ "' വൈറ്റ് ക്രിസ്മസ് '" ഔദ്യോഗികമായി എക്കാലത്തെയും മികച്ച രണ്ടാമത്തെ സെറ്റുകളിൽ ഒന്നായി കണക്കാക്കപ്പെടുന്നു.

## അവലംബം

## ബാഹ്യ ലിങ്കുകൾ
* Elton John wrote the song “Candle in the Wind” about what actress?
* 
* 

വർഗ്ഗം:ഗാനങ്ങൾ
കിണ്ടിപ്പൂ

ലിൻഡേണിയേസീ കുടുംബത്തിലെ ഒരു വാർഷിക സസ്യമാണ് **കിണ്ടിപ്പൂ** . പൂക്കൾ നീല, വെള്ള, പിങ്ക് കളറുകളിൽ കാണപ്പെടുന്നു .
## ചിത്രശാല

File:Kakkappoo from kerala.jpg|കേരളത്തിൽ നിന്നും 
File:Torenia fournieri Linden DSC 4551.jpg|പൂവ്

## അവലംബം

വർഗ്ഗം:സപുഷ്പികൾ
വർഗ്ഗം:ലാമിയേൽസ്
വർഗ്ഗം:ലിൻഡേണിയേസീ
വർഗ്ഗം:കേരളത്തിലെ സസ്യജാലം
ജാനിസ് ക്രിസ്റ്റൽ ലിപ്സിൻ

സിനിമ, ഫോട്ടോഗ്രാഫി, വീഡിയോ, ഓഡിയോ, മൾട്ടി മീഡിയ ഇൻസ്റ്റാലേഷനുകൾ, മാധ്യമ പ്രവർത്തനം എന്നിവയോടൊപ്പം പ്രവർത്തിക്കുന്ന ഒരു അമേരിക്കൻ ആർട്ടിസ്റ്റാണ് **ജാനിസ് ക്രിസ്റ്റൽ ലിപ്സിൻ** (ജനനം: 1945). 1974 മുതൽ അവർ സജീവമായ ഒരു ചലച്ചിത്ര നിർമ്മാതാവാണ്. എളുപ്പത്തിലുള്ള പോർട്ടബിലിറ്റിയും പ്രൊജക്ഷന്റെ നിമിഷം വരെ ഒരു സിനിമയിൽ മാറ്റങ്ങൾ വരുത്താനുള്ള വഴക്കവും കാരണം അവർ സൂപ്പർ-8 ക്യാമറകൾ ഭാഗികമായി ഉപയോഗിക്കുന്നതിൽ ആകൃഷ്ടയായി.അവരുടെ ഏറ്റവും പുതിയ സൃഷ്ടികൾ ഡിജിറ്റൽ, അനലോഗ് ഫിലിം രീതികൾ ഉൾക്കൊള്ളുന്നു.  കാലിഫോർണിയയിലെ സോനോമ കൗണ്ടിയിലാണ് ലിപ്സിൻ താമസിക്കുന്നത്.
## അവലംബം

## ബാഹ്യ ലിങ്കുകൾ
* Canyon Cinema biography
* Reproductions from New Museum catalog for Outside New York: The State of Ohio 
* Notes / biography from Calarts visiting artist screening series 
* http://agnesfilms.com/female-filmmakers/a-materialist-film-practice-in-the-digital-age/
* https://vimeo.com/user4763308
* https://www.fandor.com/filmmakers/director-janis-crystal-lipzin-2599 
* https://www.kanopystreaming.com/product/films-janis-crystal-lipzin-1983-2001
* https://www.kanopystreaming.com/product/films-janis-crystal-lipzin-2003-2014

വർഗ്ഗം:ജീവിച്ചിരിക്കുന്നവർ
വർഗ്ഗം:1945-ൽ ജനിച്ചവർ
വർഗ്ഗം:കലാകാരികൾ
മാലതി ചൗധരി

**മാലതി ദേവി ചൗധരി**, (ജീവിതകാലം : 1904–1998) ഇന്ത്യൻ പൗരാവകാശ പ്രവർത്തകയും സ്വാതന്ത്ര്യ സമര സേനാനിയും പ്രമുഖ ഗാന്ധിയയും ആയിരുന്നു. 1904 ൽ ഉന്നത മധ്യവർഗ്ഗത്തിലെ ബ്രഹ്മോ കുടുംബത്തിലാണ് അവർ ജനിച്ചത്. ബാരിസ്റ്റർ കുമാദ് നാഥ സെന്നിൻറെ മകളായി ജനിച്ചു. രണ്ടര വയസ്സുള്ളപ്പോൾ പിതാവിനെ നഷ്ടപ്പെടുകയും സ്നേഹലതാ സെന്നിന്റ സംരക്ഷണയിൽ അവർ വളരുകയും ചെയ്തു. 

## ജീവിതരേഖ
മാലതിയുടെ കുടുംബം യഥാർത്ഥത്തിൽ ഇപ്പോൾ ബംഗ്ലാദേശിലുള്ള ധാക്കയിലെ ബിക്രംപൂരിലെ കാമരാഖണ്ഡയിൽ നിന്നുള്ളവാരായിരുന്നു. എന്നാൽ അവരുടെ കുടുംബാംഗങ്ങൾ ബീഹാറിലെ സിമുൾട്ടാലയിലാണ് താമസിച്ചിരുന്നത്. അവരുടെ മാതാവു വഴിയുള്ള മുത്തച്ഛൻ ബീഹാറി ലാൽ ഗുപ്ത ഐസിഎസ് ബറോഡയിലെ ദിവാൻ ആയിരുന്നു. 

## അവലംബം

വർഗ്ഗം:1904-ൽ ജനിച്ചവർ
വർഗ്ഗം:1998-ൽ മരിച്ചവർ
വർഗ്ഗം:ഗാന്ധിയർ
വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:ഇന്ത്യയിലെ മനുഷ്യാവകാശപ്രവർത്തകർ
വർഗ്ഗം:ഇന്ത്യൻ ഫെമിനിസ്റ്റുകൾ
വർഗ്ഗം:ശാന്തിനികേതനുമായി ബന്ധപ്പെട്ടവർ
വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
വർഗ്ഗം:ഒഡീഷയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ബീഹാറിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
വർഗ്ഗം:ഇന്ത്യയിലെ വനിതാ സാമൂഹിക പ്രവർത്തകർ
കലീന

ഓർക്കിഡേസീയിൽ ഓർക്കിഡ് കുടുംബത്തിൽ കാണപ്പെടുന്ന സപുഷ്പികളുടെ ഒരു ജനുസ്സാണ് **കലീന.** ഈ ഓർക്കിഡുകളെ സാധാരണയായി **ഡക്ക് ഓർക്കിഡുകൾ** എന്നറിയപ്പെടുന്നു. കലീന ഓസ്ട്രേലിയയിലും ന്യൂസിലാന്റിലും കാണപ്പെടുന്നു. ഓസ്ട്രേലിയൻ സ്പീഷീസുകൾ എല്ലാ സംസ്ഥാനങ്ങളിലും കാണപ്പെടുന്നുവെങ്കിലും നോർതേൺ ടെറിട്ടറിയിൽ രേഖപ്പെടുത്തിയിട്ടില്ല. ഡക്ക് ഓർക്കിഡുകൾക്ക് ഒരൊറ്റ ഇലയും ഒന്നോ വളരെക്കുറച്ചൊ ഇരുണ്ടനിറമുള്ള അപൂർവ്വമായ പൂക്കളും കാണപ്പെടുന്നു. വെസ്റ്റേൺ ആസ്ത്രേലിയയിൽ മിക്ക ഇനങ്ങളും കാണപ്പെടുന്നുവെങ്കിലും ഒരു സ്പീഷീസ് (C. major) കിഴക്കൻ ഓസ്ട്രേലിയയിലും ഒരു സ്പീഷീസ് (C. minor) കിഴക്കൻ ഓസ്ട്രേലിയയിലും ന്യൂസിലാൻഡിലും കാണപ്പെടുന്നു. ഈ ജനുസ്സിൽ ഉള്ള ഓർക്കിഡുകളിൽ **ഹാമ്മർ ഓർക്കിഡുകൾ** (Drakaea) എന്നിവയിൽ പരാഗണം നടത്തുന്നത് ആൺ കടന്നലുകൾ (flower wasps) ആണ്. 

### സ്പീഷീസ് ലിസ്റ്റ്
ഏപ്രിൽ 2018 -ലെ തിരഞ്ഞെടുത്ത പ്ലാൻറ് കുടുംബങ്ങളുടെ വേൾഡ് ചെക്ക് ലിസ്റ്റ് അംഗീകരിച്ച 'കലീന ' ഇനങ്ങളുടെ പട്ടിക താഴെ കൊടുക്കുന്നു.

**[[Caleana alcockii]]* (Hopper & A.P.Br.) M.A.Clem. – Alcock's duck orchid (Western Australia)
**[[Caleana brockmanii]]* (Hopper & A.P.Br.) M.A.Clem.  – Brockman's duck orchid (Western Australia)
**[[Caleana disjuncta]]* (D.L.Jones) M.A.Clem. – little duck orchid (Western Australia), South Australia, Victoria
**[[Caleana dixonii]]* (Hopper & A.P.Br.) M.A.Clem. – sandplain duck orchid (Western Australia)
**[[Caleana gracilicordata]]* (Hopper & A.P.Br.) M.A.Clem. – slender-leafed duck orchid (Western Australia)
**[[Caleana granitica]]* (Hopper & A.P.Br.) M.A.Clem. – granite duck orchid (Western Australia)
**[[Caleana hortiorum]]* (Hopper & A.P.Br.) M.A.Clem. – Hort's duck orchid (Western Australia)
**[[Caleana lyonsii]]* (Hopper & A.P.Br.) M.A.Clem. – midget duck orchid (Western Australia)
**[[Caleana major]]* R.Br. – large duck orchid (New South Wales, Queensland, South Australia, Tasmania, Victoria)
**[[Caleana minor]]* R.Br. – small duck orchid (New South Wales, Queensland, South Australia, Tasmania, Victoria, North Island of New Zealand)
**[[Caleana nigrita]]* J.Drumm. ex Lindl. – flying duck orchid (Western Australia)
**[[Caleana parvula]]* (Hopper & A.P.Br.) M.A.Clem. – Esperance duck orchid (Western Australia)
**[[Caleana terminalis]]* (Hopper & A.P.Br.) M.A.Clem. – smooth-billed duck orchid (Western Australia)
**[[Caleana triens]]* (Hopper & A.P.Br.) M.A.Clem. – broad-billed duck orchid (Western Australia)

## അവലംബം

## ബാഹ്യ ലിങ്കുകൾ
*

വർഗ്ഗം:ഓർക്കിഡുകൾ
വർഗ്ഗം:സപുഷ്പികൾ
വർഗ്ഗം:ഓർക്കിഡേസീ
വർഗ്ഗം:സസ്യജനുസുകൾ
വർഗ്ഗം:ഓസ്ട്രേലിയയിലെ സസ്യങ്ങൾ
ദമ്മനപള്ളി

ആന്ധ്രാപ്രദേശിലെ കഡപ്പ ജില്ലയിൽ സ്ഥിതി ചെയ്യുന്ന റായലസീമ മേഖലയുടെ ഭാഗമായ ഒരു ഗ്രാമമാണ് **ദമ്മനപള്ളി.** ഇത് പോരുമമില്ലയിൽ നിന്ന് 3 കി. ചുറ്റളവിലും കഡപ്പയുടെ ഹെഡ്ക്വാർട്ടേഴ്സിൽ നിന്ന് വടക്ക് 77 കി. ദൂരത്തിലും സംസ്ഥാന തലസ്ഥാനമായ ഹൈദരാബാദിൽ നിന്ന് 312 കി. മീ ദൂരത്തിലും സ്ഥിതിചെയ്യുന്നു. കുഡപ്പ ജില്ലയും സ്പെസ്സറുമായ നെല്ലൂർ ജില്ലയുടെ അതിർത്തിയിലാണ് ഈ സ്ഥലം സ്ഥിതി ചെയ്യുന്നത്. സീതാരാമപുരം ഈ സ്ഥലത്തിന്റെ  കിഴക്ക് ആണ് സ്ഥിതി ചെയ്യുന്നത്. ബദ്വൽ നിയമസഭാ മണ്ഡലവും കഡപ്പ പാർലമെൻററി മണ്ഡലത്തിന്റെയും ഭാഗവുമാണ്. 

## ചരിത്രം
1922 -ലെ റാംപിൽ നടന്ന കലാപത്തിൽ, അല്ലുറി സീതാരാമ രാജു, ദമ്മനപള്ളി പ്രദേശത്ത് നിരവധി ബ്രിട്ടീഷ് ഇന്ത്യൻ സൈനിക ഓഫീസർമാരെ കൊന്നിരുന്നു.

ദമ്മനപള്ളിയിലെ മാതൃഭാഷ തെലുങ്ക്, ഉർദു, ഇംഗ്ലീഷ് എന്നിവയാണ്. ഭൂരിഭാഗം ജനങ്ങളും തെലുങ്ക്, ഉർദു, ഇംഗ്ലീഷ് എന്നീ ഭാഷകൾ സംസാരിക്കുന്നു. തെലുങ്കു്, ഉർദു, ഇംഗ്ലീഷ് എന്നീ ഭാഷകൾ ദമ്മനപള്ളിയിലെ ജനങ്ങൾ ആശയവിനിമയത്തിനായുപയോഗിക്കുന്നു.

## ദമ്മനപള്ളി 2011 സെൻസസ്
ദമ്മനപള്ളിയിലെ ഭാഷ തെലുങ്കുഭാഷയാണ് . ദമ്മനപള്ളി ഗ്രാമത്തിൽ 410 വീടുകളിലായി മൊത്തം ജനസംഖ്യ 1667  ആണ്. സ്ത്രീ ജനസംഖ്യ 49.2 ശതമാനമാണ്. ഗ്രാമീണ സാക്ഷരതാ നിരക്ക് 47.2 ശതമാനവും സ്ത്രീ സാക്ഷരതാ നിരക്ക് 18.4 ശതമാനവുമാണ്.
## അവലംബം

വർഗ്ഗം:പുരാതന നഗരങ്ങൾ
വർഗ്ഗം:ഇന്ത്യയിലെ മലമ്പ്രദേശങ്ങൾ
ടി.എസ്. സുരേഷ്ബാബു

1980 മുതൽ മലയാളസിനിമാരംഗത്ത് സംവിധായകൻ എന്ന നിലക്കും കഥാകൃത്ത് എന്ന നിലക്കും പ്രവർത്തിക്കുന്ന വ്യക്തിത്വമാണ് **ടി.എസ് സുരേഷ്ബാബു**.1979ൽ ശ്രീകുമാരൻ തമ്പിയുടെ പുതിയ വെളിച്ചം എന്ന ചിത്രത്തിൽ സഹസംവിധായകനായി. 1983ൽ പി.ജി. വിശ്വംഭരൻ സംവിധാനം ചെയ്ത ഹിമവാഹിനിയിൽ അസോസിയേറ്റ് സംവിധായകനായി. 1984ൽ ഇതാ ഇന്നുമുതൽ എന്ന ചിത്രത്തിൽ റജി എന്ന പേരിൽ സംവിധാനം ആരംഭിച്ചു. ഈ ചിത്രത്തിൽ ശങ്കർ, മമ്മുട്ടി, മോഹൻലാൽ എന്നിവർ അഭിനയിച്ചു. നല്ല വിജയം സമ്മാനിച്ച് ഈ ചിത്രത്തിനു ശേഷം മലയാളസിനിമയിലെ ഹിറ്റ് കളായ കോട്ടയം കുഞ്ഞച്ചൻ, കന്യാകുമാരി എക്സ്പ്രസ് കിഴക്കൻ പത്രോസ് പോലുള്ള ഹിറ്റ്കൾ സമ്മാനിച്ചു. കോട്ടയം കുഞ്ഞച്ചൻ മമ്മുട്ടിയുടെ കരിയറിൽ ഒരു നാഴികക്കല്ലായി കണക്കാക്കുന്നു. അദ്ദേഹം കെ.എസ് ഐ ഡി സി ബോർഡ് മെമ്പർ ആയിരുന്നു. കന്യാകുമാരി എക്സ്പ്രസ്, ഇതാ ഇന്നുമുതൽ എന്നിവയുടെ കഥയും റജിയുടേതാണ്

	1986	

## ചലച്ചിത്രരംഗം

## References

## External links
*

വർഗ്ഗം:ചലച്ചിത്രസംവിധായകർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
തേവലക്കര ചെല്ലപ്പൻ

മലയാള ചലച്ചിത്രരംഗത്ത് പ്രവർത്തിച്ചിരുന്ന സംവിധായകനാണ് **തേവലക്കര ചെല്ലപ്പൻ**. ചെലവു കുറഞ്ഞ ചിത്രങ്ങളുടെ സംവിധായകൻ എന്ന നിലക്ക് പ്രശസ്തനായിരുന്നു പ്രശാന്ത് എന്ന് കൂടി അറിയപ്പെടുന്ന ചെല്ലപ്പൻ 

## വ്യക്തി ജീവിതം
കൊല്ലം ജില്ലയിൽ തേവലക്കരയിൽ കുഞ്ഞില - കൊച്ചിക്ക എന്നിവരുടെ മകനായി ജനിച്ചു. പന്തളത്ത് പോളി ടെക്നിക്കിൽ പഠിച്ചു.  . ഗീതയാണ് ഭാര്യ. അനന്തു, പ്രതിഭ എന്നിവർ മക്കൾ. ദീർഘകാലത്തെ വൃക്കരോഗത്തിനു ചികിത്സിച്ച് എങ്കിലും  ജൂൺ 29, 2015 നു തൻറെ അറുപത്തി എട്ടാമത്തെ വയസ്സിൽ  അന്തരിച്ചു. 

## ചലച്ചിത്രരംഗം
1973ൽ സിനിമാമോഹവുമായി ചെന്നെയിലെത്തി. വളരെക്കാലത്തെ പരിശ്രമത്തിനുശേഷം നടൻ സത്യൻ നിർദ്ദേശിച്ചതനുശരിച്ചു കൃഷ്ണൻ നായരുടെ സഹായിയായിപിന്നീടു ജോഷി, ശശികുമാർ, പി.ജി. വിശ്വംഭരൻ തുടങ്ങി നിരവധി സൂപ്പർഹിറ്റ് മേക്കർമാരുടെ സഹസംവിധായകനായി. ആളൊരുങ്ങി അരങ്ങൊരുങ്ങി ആയിരുന്നു സ്വതന്ത്രമായി സംവിധാനം ചെയ്ത ആദ്യ സിനിമ. ത്യാഗരാജനെ നായകനാക്കി "വിധിമുറൈ' എന്ന തമിഴ് ചിത്രവും സംവിധാനംചെയ്തു. പ്രശാന്ത് എന്ന പേരിൽ ചലച്ചിത്രങ്ങളും സീരിയലുകളും സംവിധാനം ചെയ്തിട്ടുണ്ട്. 
### സംവിധാനം

### അസോസിയേറ്റ് സംവിധാനം

## അവലംബം

## പുറം കണ്ണികൾ

*
വർഗ്ഗം:ചലച്ചിത്രസംവിധായകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജൂൺ 29-ന് മരിച്ചവർ
വർഗ്ഗം:1947-ൽ ജനിച്ചവർ
ധരസന സത്യാഗ്രഹം

1930 മെയ് മാസത്തിൽ ബ്രിട്ടീഷ് ഉപ്പ് നികുതിയ്ക്കെതിരായി നടത്തിയ പ്രതിഷേധമായിരുന്നു **ധരസന  സത്യാഗ്രഹം**. ദണ്ഡി യാത്ര അവസാനിച്ചതിനെ തുടർന്ന് മഹാത്മാഗാന്ധി ബ്രിട്ടീഷ് ഭരണത്തിനെതിരെയുള്ള അടുത്ത പ്രതിഷേധമെന്ന നിലയിൽ ഗുജറാത്തിലെ ധരസന ഉപ്പ് സത്യാഗ്രഹത്തിന് അഹിംസാമാർഗ്ഗം തെരഞ്ഞെടുത്തു. ധരസനയിൽ ബ്രിട്ടീഷ് ആജ്ഞ പ്രകാരം നൂറുകണക്കിനു സത്യാഗ്രഹികൾ പടയാളികളാൽ മർദ്ദിക്കപ്പെട്ടു. തുടർന്നു വന്ന പ്രചാരണം ഇന്ത്യൻ സ്വാതന്ത്ര്യ സമരത്തിന് ലോകശ്രദ്ധ ആകർഷിച്ചു. ബ്രിട്ടീഷ് ഭരണത്തിന്റെ നിയമസാധുതയെ ചോദ്യം ചെയ്തു. 

## പശ്ചാത്തലം
1930 ജനുവരി 26 ന് ഗാന്ധി, ജവഹർലാൽ നെഹ്റുവിന്റെ നേതൃത്വത്തിൽ ഇന്ത്യൻ നാഷണൽ കോൺഗ്രസ്സ് സ്വാതന്ത്ര്യപ്രഖ്യാപനം പ്രസിദ്ധീകരിച്ചു. 1930 ഏപ്രിൽ 6 ന് ഗാന്ധിയുടെ അനധികൃത ഉപ്പ് നിർമ്മിക്കാൻ തീരുമാനിച്ചുകൊണ്ടുള്ള ദണ്ഡിയിലേക്കുള്ള  മാർച്ച് ബ്രിട്ടീഷ് ഉപ്പ് നികുതിയ്ക്കെതിരെ രാജ്യവ്യാപക പ്രതിഷേധം പ്രഖ്യാപിച്ചു.1930 മെയ് 4 ന് ഗാന്ധി ഇന്ത്യ വൈസ്രോയിയായ ഇർവിൻ പ്രഭു, ധരസന ഉപ്പ് വർക്ക് റെയ്ഡ് ചെയ്യാൻ തീരുമാനിച്ചു. ഉടനടി അറസ്റ്റ് ചെയ്യപ്പെട്ടു. നിർദ്ദിഷ്ട പ്രവർത്തന പദ്ധതി തുടരാൻ ഇന്ത്യൻ നാഷണൽ കോൺഗ്രസ് തീരുമാനിച്ചു. നെഹ്രു, സർദാർ വല്ലഭായ് പട്ടേൽ തുടങ്ങിയവർ ഉൾപ്പെടെ ആസൂത്രണ ദിനത്തിനു മുൻപ് പല കോൺഗ്രസ് നേതാക്കളും അറസ്റ്റ് ചെയ്യപ്പെട്ടു.

## കുറിപ്പുകൾ

## അവലംബം

*
*
*
*
*
*
*
*
*

വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യയിലെ സമരങ്ങൾ
വർഗ്ഗം:മഹാത്മാ ഗാന്ധി
വർഗ്ഗം:ഇന്ത്യയിലെ ബ്രിട്ടീഷ് ഭരണം
സിരഹ ജില്ല

നേപ്പാളിലെ പ്രവിശ്യ നമ്പർ രണ്ടിന്റെ ഭാഗമായ, 75 ജില്ലകളിൽ ഒന്നാണു **സിരഹ ജില്ല**. (English: **Siraha District** (.
1,188 ചതുരശ്ര കിലോമീറ്റർ പരന്നു കിടക്കുന്ന ഈ പ്രദേശത്ത് 2011 ജനസംഖ്യ കണക്ക് അനുസരിച്ച് 637,328 ജനങ്ങൾ താമസിക്കുന്നു. സിരഹയാണ് ജില്ലയുടെ ആസ്ഥാനം.
## ഭൂമിശാസ്ത്രവും കാലാവസ്ഥയും
## അവലംബം

വർഗ്ഗം:നേപ്പാളിലെ ജില്ലകൾ
അമെല്ലെ ബെർറബഹ്

ഒരു ഇംഗ്ലീഷ് ഗായിക, ഗാനരചയിതാവ്, സുഗബേബ്സിലെ മുൻ അംഗം കൂടാതെ 2005 ഡിസംബറിൽ  മ്യൂഷിയ ബ്യൂണയുടെ സ്ഥാപകരിൽ ഒരാളുമാണ് **അമെല്ലെ ബെർറബഹ്** (ജനനം: ഏപ്രിൽ 22, 1984). ടിൻചി സ്ട്രൈഡറുമായി സഹകരിച്ചതിനു ശേഷം അവർ 2009 -ൽ  "Never Leave You" നമ്പർ വൺ നേടിയ സിംഗിൾ ആയിരുന്നു. ഇത് അവരെ സുഗബേബ്സിൽ ഒന്നാമതെത്താൻ സഹായിച്ചിരുന്നു. ഗ്രൂപ്പിനു പുറത്ത് ഒരു സിംഗിൾ നേടുകയും ചെയ്തു.

## ജീവിതം
ഹാംഷെയറിലെ  ആൽഡർഷോട്ടിനടുത്ത്  മൊറോക്കൻ മാതാപിതാക്കൾക്ക് ആണ് ബെർറബഹ് ജനിച്ചത്. നാല് സഹോദരിമാരിൽ ഇളയ സഹോദരി സഖിയ, മൂത്ത സഹോദരിമാരായ ലൈല, സഖിയ, നോര, സഹോദരനായ ഖാലിദ്. അവളുടെ കുടുംബം ആൽഡേഴ്ഷിൽ ഒരു കബാബ് ഷോപ്പിന്റെ ഉടമസ്ഥാവകാശം സ്വന്തമാക്കി.2002 ൽ ബെർറബഹ്ന്റെ പിതാവ് ക്യാൻസർ മൂലം മരിച്ചു.സ്കോളർഷിപ്പ് ലഭിച്ചതിന്റെ പേരിൽ ബെർറബഹ് ഗിൽഡ്ഫോർഡിൽ സമകാലീന സംഗീത അക്കാദമിയിൽ ചേർന്നു. അപ്പോഴാണ് അവർ ഗ്രൂപ്പ് Boo2 മാനേജർമാരുമായി കൂടിക്കാഴ്ച നടത്തിയത്.  അവരുടെ സഹോദരി സമിയയോടൊപ്പവും റെക്കോഡ് കരാർ അവസരങ്ങൾ തേടി തുടങ്ങി. 2003 -ൽ ടോപ്പ് ഓഫ് ദി പോപ്സ് മാഗസിന്റെ ' സ്റ്റാർ സെർച്ച് 2003'  നേടുകയും ഇത് ഒരു പുതിയ ഗ്രൂപ്പിന്റെ ഗായികയാകാൻ അവസരമൊരുക്കി. *Party in the Park* -ൽ നന്നായി അവതരിപ്പിക്കുകയൂം ചെയ്തു.

## ഡിസ്കോഗ്രാഫി

### സിംഗിൾസ്

### മറ്റ് ദൃശ്യങ്ങൾ

### സംഗീത വീഡിയോകൾ

## അവലംബം

## ബാഹ്യ ലിങ്കുകൾ

* 
*
*
*

വർഗ്ഗം:ജീവിച്ചിരിക്കുന്നവർ
വർഗ്ഗം:1984-ൽ ജനിച്ചവർ
ഹൂഡി അലൻ

**സ്റ്റീവൻ ആഡം മർക്കോവിറ്റ്സ്** (ഓഗസ്റ്റ് 19, 1988), **ഹുഡി അലൻ** എന്ന സ്റ്റേജ് നാമത്തിൽ അറിയപ്പെടുന്നു.ന്യൂയോർക്കിലെ ലോങ്ങ് ഐലൻഡിൽ നിന്നുള്ള ഈ അമേരിക്കൻ റാപ്പർ, ഗായകൻ, ഗാനരചയിതാവ് എന്നിവയാണ്. പെൻസിൽവാനിയ] സർവകലാശാലയിൽ നിന്ന് ബിരുദപഠനത്തിനു ശേഷം ഫുൾ ടൈം സംഗീത ജീവിതം അവസാനിപ്പിക്കാൻ അദ്ദേഹം ഒടുവിൽ ഗൂഗിളിൽ പ്രവർത്തിക്കാൻ തുടങ്ങി. 2012- ൽ അദ്ദേഹം തന്റെ ആദ്യ ഔദ്യോഗിക ഇ.പി. ആൾ അമേരിക്കൻ തലക്കെട്ടിൽ പുറത്തിറങ്ങിയ ഈ അരങ്ങേറ്റം കുറിച്ച ആൽബം *ബിൽബോർഡ് 200* ൽ മികച്ച പത്താമത്തെ ഗാനമായിരുന്നു. 2014 ഒക്ടോബറിൽ, ഹൂഡ് ഔദ്യോഗികമായി അദ്ദേഹത്തിന്റെ ആദ്യ സ്റ്റുഡിയോ ആൽബം *പീപ്പിൾ കീപ്പ് ടോക്കിങ്ങ്* പ്രകാശനം ചെയ്തു. അത് ഒന്നാം സ്ഥാനത്ത്  30,000 ലധികം വിൽപനകളുമുണ്ടായിരുന്നു.  *ബിൽബോർഡ് 200* ൽ മികച്ച എട്ടാമത്തെ ഗാനമായിരുന്നു. ഹൂഡിയുടെ വിജയം 2016 ജനുവരിയിൽ വിജയിക്കുകയും തന്റെ രണ്ടാം സ്റ്റുഡിയോ ആൽബം *ഹാപ്പി കംപർ* പ്രകാശനം ചെയ്യുകയും ചെയ്തു .
## ഡിസ്കോഗ്രാഫി

### സ്റ്റുഡിയോ ആൽബങ്ങൾ

### വിപുലീകൃത നാടകങ്ങൾ

## Singles

### ലീഡ് ആർട്ടിസ്റ്റ് നിലയിൽ

## അവലംബം

## ബാഹ്യ ലിങ്കുകൾ
* 
* 

വർഗ്ഗം:ജീവിച്ചിരിക്കുന്നവർ
വർഗ്ഗം:1988-ൽ ജനിച്ചവർ
ബാങ്കോക്ക് നാഷണൽ മ്യൂസിയം

തായ്ലൻഡിലെ നാഷണൽ മ്യൂസിയത്തിലെ പ്രധാന ശാഖാ മ്യൂസിയമാണ് **ബാങ്കോക്ക് നാഷണൽ മ്യൂസിയം** ( തായ് : พิพิธภัณฑสถาน แห่ง ชาติ พระนคร ). തെക്ക് കിഴക്കൻ ഏഷ്യയിലെ ഏറ്റവും വലിയ മ്യൂസിയമാണിത്. തായ് കലയും ചരിത്രവും ഇവിടെ പ്രദർശിപ്പിച്ചിട്ടുണ്ട്. തായ്ലാൻഡിലെ ബാങ്കോക്കിൽ 10200, 4 നാ ഫ്രായിലുമാണ് മ്യൂസിയം സ്ഥിതി ചെയ്യുന്നത്. താംമാസത് യൂണിവേഴ്സിറ്റിയുടെയും സനാം ലുവാങ്ങിന്റെയും നാഷണൽ തിയറ്ററിലെയും വൈസ് രാജകൊട്ടാരത്തിന്റെ മുൻ കൊട്ടാരവും (അല്ലെങ്കിൽ ഫ്രണ്ട് പാലസ് ) ഇതിൽ ഉൾപ്പെടുന്നു.

രാമ നാലാമന്റെ ഭരണത്തിൻകീഴിൽ നിന്നുള്ള അവശിഷ്ടങ്ങൾ പ്രദർശിപ്പിക്കാൻ 1874 -ൽ രാജാ രാമ അഞ്ചാമനാണ് ഈ മ്യൂസിയം സ്ഥാപിച്ചത്. ചരിത്രത്തിൽ നിയോലിത്തിക് കാലഘട്ടത്തിൽ ഉള്ള തായ് ചരിത്രം ഇന്ന് ഗാലറികളിൽ പ്രദർശിപ്പിച്ചിട്ടുണ്ട്. യുനെസ്കോയുടെ  ലോക മെമ്മറി ഓഫ് വേൾഡ് പ്രോഗ്രാമിങ് രജിസ്റ്ററിൽ 2003- ലെ ലോക പ്രാധാന്യം അംഗീകരിക്കപ്പെട്ട രേഖാചിത്രത്തിൽ കിംഗ് രാം ഖാംഹേംങ് ലിസ്റ്റിൽ ഉൾപ്പെടുന്നു. 
## ചിത്രശാല

File:The Buddaisawan Chapel.jpg|The Buddaisawan Chapel
File:In side the Buddaisawan Chapel.jpg|In side the Buddaisawan Chapel
File:The royal Chariot in National Museum (Bangkok).jpg|The royal chariot
File:A small artillery in National Museum (Bangkok).jpg|A small artillery
File:Canons line up in National Museum (Bangkok).jpg|Canons line up
File:A Thai pavilion in National Museum (Bangkok).jpg|A Thai pavilion
File:Wall painting in the Buddaisawan Chapel.jpg|Wall painting in the Buddaisawan Chapel
File:War elephant in national museum Bangkok.jpg|War elephant and antique weapons
File:Siam traditional clothes.jpg|Traditional clothes
File:Khon mask in National Museum.jpg|Khon masks


## അവലംബം


## സാഹിത്യം
*

## ബാഹ്യ ലിങ്കുകൾ

*Museum organization, location, collections and history.

വർഗ്ഗം:മ്യൂസിയങ്ങൾ
വർഗ്ഗം:ഏഷ്യയിലെ മ്യൂസിയങ്ങൾ
സചിന്ദ്ര നാഥ് സന്യാൽ

**സചിന്ദ്ര നാഥ് സന്യാൽ**  ഒരു ഇന്ത്യൻ വിപ്ലവകാരിയും ഹിന്ദുസ്ഥാൻ റിപ്പബ്ലിക്കൻ അസോസിയേഷന്റെ സ്ഥാപകനുമായിരുന്നു.  (1928-നു ശേഷം എച്ച്ആർഎ ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ ആയി രൂപീകരിച്ചു.) ഇന്ത്യയിൽ ബ്രിട്ടീഷ് സാമ്രാജ്യത്തിനെതിരായി സായുധപ്രതിരോധ നടപടികൾ കൈക്കൊണ്ടു അദ്ദേഹം. ചന്ദ്രശേഖർ ആസാദ്, ഭഗത് സിംഗ് തുടങ്ങിയ വിപ്ലവകാരികളെ അദ്ദേഹം സഹായിച്ചു.   

## ആദ്യകാലം
സചിന്ദ്ര നാഥ് സന്യാലിന്റെ മാതാപിതാക്കൾ ബംഗാളികളായിരുന്നു അദ്ദേഹത്തിന്റെ അമ്മ കരോദ് വാസിനി ദേവിയും പിതാവ് ഹരി നാഥ സന്യാൽ ആയിരുന്നു. 1893- ൽ അദ്ദേഹം ബെനാറസിലെയും വടക്കുപടിഞ്ഞാറൻ പ്രവിശ്യയിൽ ജനിച്ചു. പ്രതിഭ സന്യാലിനെ വിവാഹം കഴിച്ച ഇദ്ദേഹത്തിന് ഒരു മകനുമുണ്ട്.

## വിപ്ലവ ജീവിതം
1913- ൽ പാട്നയിലെ അനുശീലൻ സമിതിയുടെ ഒരു ശാഖ നിലവിൽ വന്നു.  ഗദ്ദർ ഗൂഢാലോചനയുടെ പദ്ധതികളിൽ അദ്ദേഹം വ്യാപകമായി പങ്കു വഹിച്ചു. 1915 ഫെബ്രുവരിയിൽ അത് വെളിവാകുകയും ചെയ്തു. റാഷ് ബിഹാരി ബോസിന്റെ അടുത്ത അനുയായി ആയിരുന്നു. ബോസ് ജപ്പാനിൽ നിന്ന് രക്ഷപെട്ടതിനു ശേഷം ഇന്ത്യയിലെ വിപ്ലവപ്രസ്ഥാനത്തിന്റെ മുതിർന്ന നേതാവായിരുന്നു സന്യാൽ. 

ഗൂഢാലോചനയിൽ പങ്കെടുത്ത് സന്യാലിനെ ജീവപര്യന്തം തടവിന് ശിക്ഷിച്ചു.  അറസ്റ്റ് ചെയ്ത് നിക്കോബാർ ദ്വീപിലെ സെല്ലുലാർ ജയിലിൽ ജയിലിലടയ്ക്കപ്പെട്ടു. അവിടെ *ബണ്ടി ജീവൻ* (1922 ലെ *എ ലൈഫ് ഓഫ് ക്യാപ്റ്റീവ് *എന്ന പുസ്തകം) എന്ന പുസ്തകം എഴുതി.  ജയിൽ മോചിതനായെങ്കിലും ബ്രിട്ടീഷ് വിരുദ്ധ പ്രവർത്തനങ്ങളിൽ ഏർപ്പെട്ടിരുന്നു. ബനാറസിലുള്ള വീട് കണ്ടുകെട്ടുകയും ചെയ്തതിനാൽ അദ്ദേഹം മടങ്ങിപ്പോയി തന്റെ പൂർവ്വിക കുടുംബത്തോടൊപ്പം താമസിക്കപ്പെട്ടു.

1922- ലെ നിസ്സഹകരണ പ്രസ്ഥാനം  അവസാനിച്ചതിനെത്തുടർന്ന് സന്യാൽ,  രാം പ്രസാദ് ബിസ്മിൽ, സ്വതന്ത്ര ഇന്ത്യയെ ആഗ്രഹിക്കുന്ന മറ്റു വിപ്ലവകാരികൾ എന്നിവർ ലക്ഷ്യം കൈവരിക്കാൻ 1924 ഒക്ടോബറിൽ ഹിന്ദുസ്ഥാൻ റിപ്പബ്ലിക്കൻ അസോസിയേഷൻ സ്ഥാപിച്ചു. HRA മാനിഫെസ്റ്റോയുടെ രചയിതാവായിരുന്നു അദ്ദേഹം.1924 ഡിസംബർ 31-ന് വടക്കേ ഇന്ത്യയിലെ വൻനഗരങ്ങളിൽ വിതരണം ചെയ്ത 'റെവല്യൂഷണറി' എന്ന തലക്കെട്ടിൽ മാനവവിഭവശേഷിക്കായി അദ്ദേഹം എഴുതി. 

കകോരി ഗൂഢാലോചനയിൽ പങ്കെടുത്തതിന് സന്യാലിനെ ജയിലിലടച്ചു. 1937 ആഗസ്തിലാണ് നൈനി സെൻട്രൽ ജയിലിൽ നിന്നും മോചിപ്പിച്ചത്.  പോർട്ട് ബ്ലെയറിലെ സെല്ലുലാർ ജയിലിലേക്ക് രണ്ടുതവണ അയച്ചത് സന്യാലിനെ മാത്രമാണ്. ജയിലിൽ ക്ഷയരോഗമുണ്ടായിരുന്ന അദ്ദേഹം അന്തിമ മാസങ്ങളിൽ ഗോരഖ്പുർ ജയിലിലേക്ക് അയച്ചു. 1942- ൽ അദ്ദേഹം അന്തരിച്ചു.

## വിശ്വാസങ്ങൾ
1920 നും 1924 നും ഇടയിൽ യങ്ങ് ഇൻഡ്യയിൽ പ്രസിദ്ധമായ ഒരു സംവാദത്തിൽ സന്യാലും മഹാത്മാഗാന്ധിയും ഏർപ്പെട്ടിരുന്നു. ഗാന്ധിജിയുടെ പടിപടിയായുള്ള സമീപനത്തിനെതിരെ സന്യാൽ വാദിച്ചു. 

ഹിന്ദു വിശ്വാസങ്ങൾക്കായി അദ്ദേഹം അറിയപ്പെട്ടിരുന്നു. അദ്ദേഹത്തിന്റെ അനുയായികളിൽ ചിലർ മാർക്സിസ്റ്റുകൾ ആയിരുന്നു , അതിനാൽ അവർ മതങ്ങളെ എതിർത്തു. ഞാൻ എന്തിനാണ് ഒരു നിരീശ്വരവാദിയാണെന്നത് സന്യാലിന്റെ പഠനങ്ങളിൽ അദ്ദേഹത്തിന്റെ ഭാഗം ചർച്ചചെയ്യുന്നു. സന്യാൽ ജോഗേഷ് ചന്ദ്ര ചാറ്റർജി യുടെ അടുത്ത അനുയായിയായിരുന്നു. മൗലാന ഷൗക്കത്ത് അലിയാണ് തോക്കുകൾ നൽകിയിരുന്നത്. അക്കാലത്ത് കോൺഗ്രസുകാരും അതിന്റെ അഹിംസാത്മകവുമായ ഒരു പദ്ധതിയുണ്ടായിരുന്നു. എന്നാൽ സംഘടനയുടെ നേതാവ് ഗാന്ധി ആയിരുന്നു. മറ്റൊരു പ്രമുഖ കോൺഗ്രസ് നേതാവും കൃഷ്ണ കാന്ത് മാളവ്യയും അദ്ദേഹത്തിന് ആയുധങ്ങൾ നൽകി.

## അവലംബം

## ബാഹ്യ ലിങ്കുകൾ
* Shaheed from Varanasi

വർഗ്ഗം:1942-ൽ മരിച്ചവർ
വർഗ്ഗം:1893-ൽ ജനിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
ഒ.എം.സി. നാരായണൻ നമ്പൂതിരിപ്പാട്

പ്രശസ്ത സംസ്കൃതപണ്ഡിതനും വേദജ്ഞനുമായിരുന്ന **[[ഒ.എം.സി നാരായണൻ നമ്പൂതിരിപ്പാട്|ഒ.എം.സി ]]**പാലക്കാട് ജില്ലയിലെ വെള്ളിനേഴിയിൽ പ്രശസ്തമായ ഒളപ്പമണ്ണമനയിൽ 1910 ജൂൺ 24നു ജനിച്ചു. വേദപണ്ഡിതനും സാമൂഹ്യപരിഷ്കർത്താവുമായ കുറൂർ ഉണ്ണിനമ്പൂതിരിപ്പാടിന്റെ മകൾ ഉമ അന്തർജ്ജനം ആണ് പത്നി.  ബാലസാഹിത്യകാരി സുമംഗല മൂത്തപുത്രി ആണ്.  ഒളപ്പമണ്ണ എന്ന പേരിൽ പ്രശസ്തനായ കവിയും ദില്ലി സർവ്വകലാശാല മലയാളവിഭാഗം പ്രൊഫസറും കവിയുമായിരുന്ന ഡോ. ഒ.എം. അനുജനും പിതൃസോദരന്മാരാണ്.  മലയാളത്തിലെ സാമൂഹ്യപരിഷ്കർത്താവും ആദ്യകാല നോവൽ ആയ അഫന്റെ മകൾ എഴുതിയ ആളുമായ മൂത്തിരിങ്ങോട് പിതൃസോദരീ പുത്രനാണ്. 

ഒഎംസിയെ പ്രസക്തനാക്കുന്നത്  ഋഗ്വേദം മലയാളത്തിലേക്ക് ഋഗ്വേദഭാഷാഭാഷ്യം എന്നപേരിൽ തർജ്ജമചെയ്തു എന്ന മഹത്കർമ്മത്താലാണ്. ഋഗ്വേദത്തിനു മലയാളഭാഷയിൽ സമഗ്രവും സരളവുമായ വിവരണം നൽകുന്ന ഈ ഗ്രന്ധം ദേവിപ്രസാദം എന്നും അറിയപ്പെടുന്നു. 1989 ഏപ്രിൽ 4നു എഴുപത്തൊമ്പതാം വയസ്സിൽ ഒ.എം.സി അന്തരിച്ചു. അദ്ദേഹത്തിന്റെ മരണശേഷം അദ്ദേഹത്തിന്റെ ഓർമ്മക്കായി  ദേവീപ്രസാദം ട്രസ്റ്റ് എന്ന പേരിൽ 1990 മുതൽ ഒരു ട്രസ്റ്റ് ഒളപ്പമണ്ണ മനയിൽ പ്രവർത്തിക്കുന്നു. ഒളപ്പമണ്ണ മനയുടെ വേദം, സംസ്കൃതം,മലയാളസാഹിത്യം, കഥകളി എന്നീ രംഗങ്ങളിലെ പാരമ്പര്യം ഓർമ്മിക്കാനായി ഈ രംഗങ്ങളിൽ പ്രഗല്ഭരായ വ്യക്തികളെ ദേവിപ്രസാദം പുരസ്കാരം നൽകി എല്ലാവർഷവും ആദരിക്കുന്നു. 
 
ഒ.എം.സി അദ്ദേഹത്തിന്റെ ദേശീയകാഴ്ചപ്പാടിനും ഗാന്ധിയൻ ദർശനങ്ങളുടെ പേരിലും അറിയപ്പെടുന്നു. അദ്ദേഹത്തിന്റെ പിതാവ് ഒ.എം. വാസുദേവൻ നമ്പൂതിരിപ്പാട് ഒരു നല്ല ഭരണപടുവും ആട്ടക്കാഥാകൃത്തും ആണ്. അദ്ദേഹത്തിന്റെ മുത്തശ്ശൻ ഒ.എം. വാസുദേവൻ നമ്പൂതിരിപ്പാട് (അച്ഛൻ നമ്പൂതിരി) ഋഗ്വേദത്തിലെ തൃശ്ശൂർ, തിരുനാവായ സമ്പ്രദാങ്ങളിൽ രണ്ടിലും നിഷ്ണാതനായിരുന്നു.  

## References

വർഗ്ഗം:വേദങ്ങൾ
വർഗ്ഗം:ഋഗ്വേദം
വർഗ്ഗം:ജൂൺ 24-ന് ജനിച്ചവർ
വർഗ്ഗം:ഏപ്രിൽ 4-ന് മരിച്ചവർ
വർഗ്ഗം:1989-ൽ മരിച്ചവർ
വർഗ്ഗം:1910-ൽ ജനിച്ചവർ